Verejný obstarávateľ: **Národná banka Slovenska, Imricha Karvaša 1, 813 25 Bratislava**

**Nadlimitná zákazka**

**verejná súťaž**

**na poskytnutie služieb**

podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

SÚŤAŽNÉ PODKLADY

**Predmet zákazky:**

**Zabezpečenie prepravy osôb a súvisiacich služieb pri pracovných cestách**

Súlad súťažných podkladov so zámerom odborného gestora potvrdzuje

Ing. Albín Kotian

Výkonný riaditeľ, dočasne poverený riadením úseku hospodárskych služieb a bezpečnosti

Mgr. Tomáš Lepieš

Riaditeľ, odbor hospodárskych služieb

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje

Mgr. Tomáš Lepieš

Riaditeľ, odbor hospodárskych služieb

JUDr. Zuzana Jánošová

Vedúca, oddelenie centrálneho obstarávania

Mgr. Karol Ivančík

Právny expert pre obstarávanie, oddelenie centrálneho obstarávania

Mgr. Maroš Hačko

Hlavný metodik centrálneho obstarávania, oddelenie centrálneho obstarávania

V Bratislave, február 2025

**OBSAH SÚŤAŽNÝCH PODKLADOV**

**A.1 Pokyny na vypracovanie ponuky**

Časť I. **Všeobecné informácie**

1. Identifikácia verejného obstarávateľa
2. Predmet zákazky
3. Rozdelenie predmetu zákazky
4. Variantné riešenie
5. Miesto a termín poskytnutia a spôsob plnenia predmetu zákazky
6. Zdroj finančných prostriedkov
7. Zákazka
8. Lehota viazanosti ponuky
9. Spracúvanie osobných údajov

Časť II. **Komunikácia a vysvetľovanie**

1. Komunikácia medzi verejným obstarávateľom a záujemcami alebo uchádzačmi
2. Vysvetľovanie a zmeny súťažných podkladov
3. Obhliadka miesta poskytnutia predmetu zákazky

Časť III. **Príprava ponuky**

1. Vyhotovenie ponuky
2. Jazyk ponuky
3. Mena a ceny uvádzané v ponuke
4. Zábezpeka
5. Obsah ponuky
6. Náklady na ponuku

Časť IV. **Predkladanie ponuky**

1. Uchádzač oprávnený predložiť ponuku
2. Predloženie ponuky - registrácia
3. Označenie ponuky
4. Lehota na predkladanie ponuky
5. Doplnenie, zmena a odvolanie ponuky

Časť V. **Otváranie a vyhodnocovanie ponúk**

1. Otváranie ponúk
2. Vyhodnotenie ponúk
3. Oprava chýb
4. Vyhodnotenie splnenia podmienok účasti uchádzačov

Časť VI. **Elektronická aukcia**

1. Elektronická aukcia

Časť VII. **Dôvernosť a revízne postupy**

1. Dôvernosť procesu verejného obstarávania
2. Revízne postupy

Časť VIII. **Prijatie ponuky**

1. Informácia o výsledku vyhodnotenia ponúk
2. Uzavretie zmluvy

Časť IX. Súhrn vybratých charakteristík verejného obstarávania

1. Všeobecné ustanovenia

Prílohy k časti A.1 POKYNY NA VYPRACOVANIE PONUKY

Príloha č. 1 – Vyhlásenia uchádzača

Príloha č. 2 – Čestné vyhlásenie o vytvorení skupiny dodávateľov - vzor

Príloha č. 3 – Plnomocenstvo pre člena skupiny dodávateľov – vzor

Príloha č. 4 – Čestné vyhlásenie k obmedzeniam vo verejnom obstarávaní v súvislosti s vojnovým konfliktom na Ukrajine – Sankcie voči Rusku

**A.2 Podmienky účasti uchádzačov**

1. Podmienky účasti vo verejnom obstarávaní, týkajúce sa osobného postavenia
2. Podmienky účasti vo verejnom obstarávaní, týkajúce sa finančného postavenia
3. Podmienky účasti vo verejnom obstarávaní, týkajúce sa technickej alebo odbornej spôsobilosti
4. Doplňujúce informácie k podmienkam účasti

Prílohy k časti A.2 PODMIENKY ÚČASTI UCHÁDZAČOV

Príloha č. 1 – ZOZNAM POSKYTNUTÝCH SLUŽIEB – vzor

Príloha č. 2 – ČESTNÉ VYHLÁSENIE O OSOBÁCH SO ZASTUPOVACÍMI, ROZHODOVACÍMI
A KONTROLNÝMI PRÁVOMOCAMI

**A.3 Kritériá na vyhodnotenie ponúk a pravidlá ich uplatnenia**

1. Kritériá na vyhodnotenie ponúk

Prílohy k časti A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA

Príloha č. 1 – Návrh na plnenie kritérií na vyhodnotenie ponúk

**B. Opis predmetu zákazky**

1. Vymedzenie predmetu zákazky
2. Podrobný opis predmetu zákazky

**C. Obchodné podmienky poskytnutia predmetu zákazky**

1. Pokyny pre vypracovanie záväzných zmluvných podmienok
2. Návrh zmluvy

**D. Samostatné prílohy**

Prílohy k časti D. SAMOSTATNÉ PRÍLOHY

Príloha č. 1 – Rámcová dohoda

**A.1 *POKYNY NA VYPRACOVANIE PONUKY***

**Časť I.**

**Všeobecné informácie**

1. **Identifikácia verejného obstarávateľa**

Názov: Národná banka Slovenska

Sídlo: I. Karvaša 1, 813 25 Bratislava, Slovenská republika

IČO: 30844789

Internetová adresa (URL): [www.nbs.sk](http://www.nbs.sk)

Kontaktná osoba: Mgr. Maroš Hačko

 Kontaktná adresa: I. Karvaša 1, 813 25 Bratislava, Slovenská republika

 Telefón: +421 2 5787 1227

 E-mail: maros.hacko@nbs.sk

 Profil verejného obstarávateľa: <https://www.uvo.gov.sk/profily/-/profil/pdetail/8643>

1. **Predmet zákazky**
	1. Názov predmetu zákazky: **Zabezpečenie prepravy osôb a súvisiacich služieb pri pracovných cestách**
	2. Stručný opis predmetu zákazky:

Predmetom zákazky je poskytovanie komplexných služieb týkajúcich sa zabezpečovania pracovných ciest pre verejného obstarávateľa, a to zabezpečenie leteniek do svetových destinácií, cestovných lístkov a s tým spojené služby ako ubytovanie a poistenie. So zabezpečením pracovných ciest je spojené aj poskytovanie asistenčných a informačných služieb a služby concierge delegáta pre pracovné cesty verejného obstarávateľa.

Podrobné vymedzenie predmetu zákazky vrátane požiadaviek na predmet zákazky, množstva a špecifikácií, je uvedené v časti B. *OPIS PREDMETU* ZÁKAZKY týchto súťažných podkladov.

* 1. Predpokladaná hodnota zákazky: 1 800 000, - eur bez DPH
	2. Spoločný slovník obstarávania (CPV):

Hlavný predmet:

63000000-9 Podporné a pomocné dopravné služby, služby cestovných kancelárií

63510000-7 Služby cestovných kancelárií a podobné služby

63512000-1 Služby na predaj cestovných lístkov a turistických zájazdov

Doplňujúci predmet:

60400000-2 Letecké dopravné služby

60100000-9 Služby cestnej dopravy

60200000-0 Služby železničnej dopravy

55110000-4 Hotelové ubytovacie služby

34980000-0 Cestovné lístky

* 1. Ponuka predložená uchádzačom musí byť vypracovaná v súlade s podmienkami uvedenými v oznámení o vyhlásení verejného obstarávania a v týchto súťažných podkladoch a nesmie obsahovať žiadne výhrady týkajúce sa podmienok verejného obstarávania.
1. **Rozdelenie predmetu zákazky**
	1. Predmet zákazky nie je rozdelený na časti. Uchádzači sú povinní predložiť ponuku na celý predmet zákazky.
	2. Predmetom zákazky je poskytovanie služieb spojených so zabezpečovaním leteniek, cestovných lístkov pre ostatné druhy dopravy (predovšetkým lístky osobnej cestnej a železničnej dopravy), hotelového ubytovania a poistenia, pričom tieto služby tvoria jeden logický celok.
	3. V prípade samostatného obstarávania jednotlivých služieb od viacerých poskytovateľov, okrem rizika nárastu nákladov, by bolo potrebné zohľadniť aj funkčné a aj organizačné komplikácie, ktoré môžu nastávať pri stanovovaní zodpovednosti za zabezpečovanie jednotlivých služieb vzhľadom na ich prepojenosť a vzájomnú závislosť. Na strane poskytovateľa bude potom potrebné zabezpečovať koordináciu pri týchto jednotlivých službách pri určovaní ich zodpovedností a úloh.
	4. Potreba koordinácie jednotlivých častí zákazky by mohla predstavovať vážne riziko ohrozenia riadneho plnenia zákazky, nakoľko zahraničné pracovné cesty jednotlivých organizačných útvarov verejného obstarávateľa, je potrebné zabezpečiť vo veľmi krátkom čase. Služby dopravy nadväzujú na čas odletu do destinácie a príletu cestujúceho z destinácie a mala by byť koordinovaná jedným hospodárskym subjektom, aby bola zabezpečená efektívnosť a hospodárnosť (možnosť obstarať služby dopravy výhodnejšie, pokiaľ budú súčasťou jednej zmluvy). Pre verejného obstarávateľa je tiež efektívnejšie a hospodárnejšie komunikovať s jedným hospodárskym subjektom, ktorý bude vyhodnotený ako úspešný v rámci verejnej súťaže.
	5. V danom prípade verejný obstarávateľ po dôkladnom preskúmaní a následnom zvážení následkov možného rozdelenia predmetu zákazky na časti, má za to, že ak by obstarávaný predmet zákazky rozdelil na časti, v rámci ktorých by umožnil uchádzačom predkladať ponuky na samostatné časti predmetu zákazky a v ktorých by napokon mohlo byť viacero rôznych úspešných poskytovateľov, tak potreba koordinácie jednotlivých poskytovateľov častí zákazky, ktorá by bola pre riadne plnenie celého obstarávaného predmetu zákazky nevyhnutná, by mohla predstavovať vážne riziko ohrozenia riadneho plnenia obstarávanej zákazky.
	6. Z vykonaného prieskumu trhu zároveň vyplýva, že na trhu je viacero subjektov, ktoré dokážu poskytnúť celý predmet zákazky a ktoré disponujú dostatočnými odbornými kapacitami na úspešné zrealizovanie celého predmetu zákazky, na základe čoho je možné zabezpečiť dostatočnú hospodársku súťaž. Napokon je možné uviesť, že zabezpečenie všetkých požadovaných činností v jednom balíku služieb je pre hospodárske subjekty oslovené touto zákazkou ich štandardnou činnosťou, ktorú obvykle vykonávajú aj pre iných klientov, ako z verejného, tak aj zo súkromného sektora.
2. **Variantné riešenie**

Uchádzačom sa nepovoľuje predložiť variantné riešenie požadovaného predmetu zákazky. Ak uchádzač v rámci ponuky predloží aj variantné riešenie, na takéto variantné riešenie sa neprihliada.

1. **Miesto a termín poskytnutia a spôsob plnenia predmetu zákazky**
	1. Miestom plnenia predmetu zákazky je: Národná banka Slovenska, ústredie, I. Karvaša 1, 813 25 Bratislava a jej expozitúry (Nové Zámky, Banská Bystrica, Žilina, Košice, Poprad), Múzeum mincí a medailí v Kremnici a Viacúčelové zariadenie v Novom Smokovci. Miestom plnenia však môže byť aj akékoľvek miesto, kde sa nachádza alebo bude nachádzať príslušný zamestnanec verejného obstarávateľa na pracovnej ceste alebo oprávnená osoba alebo osoba určená verejným obstarávateľom.
	2. Predmet zákazky bude poskytnutý v termínoch a spôsobom podľa obchodných podmienok uvedených v návrhu zmluvy časti C. *OBCHODNÉ PODMIENKY POSKYTNUTIA PREDMETU ZÁKAZKY* týchto súťažných podkladov.
2. **Zdroj finančných prostriedkov**

 Financovanie predmetu zákazky sa zabezpečí z rozpočtových prostriedkov verejného obstarávateľa.

1. **Zákazka**
	1. Nadlimitná zákazka na poskytnutie služieb.
	2. Druh zákazky: Zákazka sa považuje za zákazku na poskytnutie služby podľa § 3 ods. 4 zákona o verejnom obstarávaní.
	3. Vzhľadom na to, že verejný obstarávateľ nepoužije elektronickú aukciu, pri vyhodnocovaní ponúk bude postupovať podľa § 66 ods. 7 písm. b) zákona o verejnom obstarávaní, t. j. verejný obstarávateľ uskutoční vyhodnotenie ponúk z hľadiska splnenia požiadaviek na predmet zákazky a vyhodnotenie splnenia podmienok účasti po vyhodnotení ponúk na základe kritérií na vyhodnotenie ponúk.
	4. Výsledkom verejného obstarávania bude uzavretie Rámcovej dohody na poskytovanie služieb č. C-NBS1-000-094-443podľa ustanovenia § 269 ods. 2 zákona č. 513/1991 Zb. Obchodného zákonníka v znení neskorších predpisov a podľa § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zmluva“ alebo aj „rámcová dohoda“).
	5. Podrobné vymedzenie záväzných zmluvných podmienok a povinných obchodných podmienok tvorí časť C. *OBCHODNÉ PODMIENKY POSKYTNUTIA PREDMETU ZÁKAZKY* súťažných podkladov vrátane časti B. *OPIS PREDMETU ZÁKAZKY* súťažných podkladov.
2. **Lehota viazanosti ponuky**

8.1 Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom.

8.2 Lehota viazanosti ponúk je stanovená na 12 mesiacov od uplynutia lehoty na predkladanie ponúk, t.j. **do 14.3.2026** a je uvedená v oznámení o vyhlásení verejného obstarávania.

8.3 V prípade potreby, vyplývajúcej najmä z aplikácie revíznych postupov, si verejný obstarávateľ vyhradzuje právo primerane predĺžiť lehotu viazanosti ponúk, maximálne na 12 mesiacov od uplynutia lehoty na predkladanie ponúk. Verejný obstarávateľ v takomto prípade upovedomí uchádzačov o predĺžení lehoty viazanosti ponúk.

8.4 Uchádzači sú svojou ponukou viazaní do uplynutia verejným obstarávateľom oznámenej, primerane predĺženej lehoty viazanosti ponúk podľa bodu 8.3 týchto súťažných podkladov.

1. **Spracúvanie osobných údajov**

Verejný obstarávateľ pri spracúvaní osobných údajov poskytnutých uchádzačom v procese verejného obstarávania postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle verejného obstarávateľa: <https://nbs.sk/o-narodnej-banke/verejne-obstaravanie/profil-verejneho-obstaravatela/info-osobne-udaje-2/>.

**Časť II.**

**Komunikácia a vysvetľovanie**

1. **Komunikácia medzi verejným obstarávateľom a záujemcami alebo uchádzačmi**
	1. Poskytovanie vysvetlení, odovzdávanie podkladov a komunikácia (ďalej len „komunikácia“) medzi verejným obstarávateľom a záujemcami alebo uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácií so záujemcami alebo uchádzačmi postupovať v súlade s § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania zákaziek podľa zákona o verejnom obstarávaní. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je potrebné používať jeden z podporovaných internetových prehliadačov:
* Mozilla Firefox verzia 13.0 a vyššia verzia,
* Google Chrome v aktuálnej verzii alebo
* Microsoft Edge v aktuálnej verzii.
	1. Pravidlá pre doručovanie: zásielka sa považuje za doručenú záujemcovi alebo uchádzačovi ak jej adresát bude mať objektívnu možnosť oboznámiť sa s jej obsahom, to znamená ihneď ako sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak záujemcovi resp. uchádzačovi bude na nim určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca alebo uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca alebo uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.
	3. Ak je odosielateľom zásielky záujemca alebo uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby v danom obstarávaní zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
	5. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených v oznámení o vyhlásení verejného obstarávania, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa zriadenom na webovej stránke úradu pre verejné obstarávanie
	v záložkách „Verejný obstarávateľ/Obstarávateľ - Vestník verejného obstarávania – Profily VO/O – Vyhľadávanie v profiloch VO/O – Vyhľadávanie profilov“ na webovej adrese: v profile verejného obstarávateľa <https://www.uvo.gov.sk/profily/-/profil/pdetail/8643> formou odkazu na systém JOSEPHINE.
	6. Podania a dokumenty súvisiace s uplatnením revíznych postupov musia byť medzi verejným obstarávateľom a záujemcami alebo uchádzačmi doručené elektronicky prostredníctvom komunikačného rozhrania systému JOSEPHINE a v súlade so zákonom o verejnom obstarávaní.
1. **Vysvetľovanie a zmeny súťažných podkladov**
	1. Záujemca alebo uchádzač môže požiadať verejného obstarávateľa o vysvetlenie informácií potrebných na vypracovanie ponuky uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii spôsobom uvedeným v bode 10. týchto súťažných podkladoch.
	2. Verejný obstarávateľ bezodkladne poskytne vysvetlenie informácií potrebných na vypracovanie ponuky, návrhu a na preukázanie splnenia podmienok účasti všetkým záujemcom, ktorí sú mu známi, najneskôr však šesť dní pred uplynutím lehoty na predkladanie ponúk za predpokladu, že o vysvetlenie záujemca požiada dostatočne vopred v súlade s § 48 zákona o verejnom obstarávaní prostredníctvom komunikačného rozhrania systému JOSEPHINE.
	3. Verejný obstarávateľ primerane predĺži lehotu na predkladanie ponúk, ak

- vysvetlenie informácií potrebných na vypracovanie ponuky alebo na preukázanie splnenia podmienok účasti nie je poskytnuté v lehote podľa bodu 11.2 aj napriek tomu, že bolo vyžiadané dostatočne vopred alebo

- v dokumentoch potrebných na vypracovanie ponuky alebo na preukázanie splnenia podmienok účasti vykoná podstatnú zmenu.

* 1. Ak si vysvetlenie informácií potrebných na vypracovanie ponuky, alebo na preukázanie splnenia podmienok účasti uchádzač nevyžiadal dostatočne vopred alebo jeho význam je z hľadiska prípravy ponuky nepodstatný, verejný obstarávateľ nie je povinný predĺžiť lehotu na predkladanie ponúk.
	2. Verejný obstarávateľ súčasne zverejní vysvetlenie informácií potrebných na vypracovanie ponuky alebo na preukázanie splnenia podmienok účasti v profile verejného obstarávateľa[[1]](#footnote-2) formou odkazu na systém JOSEPHINE.
1. **Obhliadka miesta poskytnutia predmetu zákazky**

Obhliadka miesta poskytnutia predmetu zákazky nie je potrebná.

**Časť III.**

**Príprava ponuky**

1. **Vyhotovenie ponuky**
	1. Ponuka musí byť predložená elektronicky v zmysle § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com>.
	2. Pokiaľ v týchto súťažných podkladoch nie je určené inak, potvrdenia, doklady a iné dokumenty tvoriace ponuku musia byť v ponuke predložené ako zoskenované prvopisy/originály a musia byť k termínu predloženia ponuky platné. Odporúčaný je formát „.pdf“ s možnosťou vyhľadávania („Document to Searchable PDF File“).
	3. Verejný obstarávateľ môže kedykoľvek počas priebehu verejného obstarávania požiadať uchádzača o predloženie originálu príslušného dokumentu, úradne osvedčenej kópie originálu príslušného dokumentu alebo zaručenej konverzie, ak má pochybnosti o pravosti predloženého dokumentu alebo ak je to potrebné na zabezpečenie riadneho priebehu verejného obstarávania.
	4. Všetky náklady a výdavky, ktoré vzniknú uchádzačovi v súvislosti s jeho účasťou v tejto verejnej súťaži znáša uchádzač na vlastnú ťarchu, bez akéhokoľvek finančného nároku voči verejnému obstarávateľovi bez ohľadu na výsledok verejného obstarávania.
2. **Jazyk ponuky**

Ponuka a ďalšie doklady a dokumenty v nej predložené musia byť uchádzačom vyhotovené v štátnom (slovenskom) jazyku, pokiaľ v týchto súťažných podkladoch nie je stanovené inak. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho (slovenského) jazyka; to neplatí pre doklady predložené v českom jazyku. V prípade zistenia rozdielov v obsahu predložených dokladov je rozhodujúci úradný preklad v štátnom (slovenskom) jazyku.

1. **Mena a ceny uvádzané v ponuke**
	1. Uchádzačom navrhované ceny za požadovaný predmet zákazky musia byť vyjadrené v eurách zaokrúhlené podľa matematických pravidiel maximálne na dve desatinné miesta a stanovené podľa § 3 zákona NR SR
	č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách. Ceny uvádzané v ponuke nesmú byť viazané na inú menu alebo iný parameter.
	2. Všetky ceny uvádzané v ponuke uchádzača musia byť vypracované presne podľa časti A.3 *KRITÉRIÁ NA VYHODNOTENIE PONÚK A PRAVIDLÁ ICH UPLATNENIA* týchto súťažných podkladov. Uchádzač musí vyplniť príslušné tabuľky v časti A.3 *KRITÉRIÁ NA VYHODNOTENIE PONÚK A PRAVIDLÁ ICH UPLATNENIA* týchto súťažných podkladov tak, tak, aby každá požadovaná cenová položka mala uvedenú kladnú číselnú hodnotu, ktorá nesmie byť vyjadrená číslom „0“.
	3. Ak je uchádzač platiteľom dane z pridanej hodnoty (ďalej len „DPH“), v ponuke uvedie navrhované ceny bez DPH.
	4. Ak uchádzač nie je platiteľom DPH, uvedie navrhované ceny celkom. Na skutočnosť, že nie je platiteľom DPH upozorní v ponuke a v návrhu na plnenie kritérií na hodnotenie ponúk (príloha č. 1 k časti A.3 *KRITÉRIA NA VYHODNOTENIE PONÚK A PRAVIDLÁ ICH UPLATNENIA* týchto súťažných podkladov).
	5. Uchádzačom navrhované ceny za požadovaný predmet zákazky sú ceny pevne stanovené a musia zahŕňať všetky náklady spojené s realizáciou predmetu zákazky a primeraný zisk uchádzača, t. j. uchádzač stanoví ceny za obstarávaný predmet zákazky na základe vlastných výpočtov, činností, výdavkov a príjmov podľa platných právnych predpisov. Uchádzač je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy a do cien zahrnie všetky náklady spojené s plnením tohto predmetu zákazky.
	6. Všetky ceny uvádzané v ponuke sú navrhovanými zmluvnými cenami.
2. **Zábezpeka**
	1. Verejný obstarávateľ v zmysle § 46 zákona o verejnom obstarávaní požaduje od uchádzačov zabezpečenie viazanosti ich ponuky zábezpekou.
	2. **Verejný obstarávateľ vyžaduje** **zloženie zábezpeky vo výške 50 000,- eur** (slovom: päťdesiattisíc eur).

Všetky náklady súvisiace so spôsobom zloženia a vrátenia zábezpeky znáša uchádzač.

* 1. Spôsob zloženia zábezpeky
		1. poskytnutím bankovej záruky,
		2. poistením záruky,
		3. zložením finančných prostriedkov na účet verejného obstarávateľa v banke alebo v pobočke zahraničnej banky.
	2. Spôsob zloženia zábezpeky si vyberie uchádzač.
	3. Podmienky zloženia zábezpeky
		1. **Banková záruka.**

Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou (ďalej len „banka“). Záručná listina vyhotovená v cudzom jazyku musí byť predložená v pôvodnom jazyku a súčasne úradne preložená do slovenského jazyka. Zo záručnej listiny vystavenej bankou musí vyplývať, že je nepodmienená a že banka na prvé písomné požiadanie verejného obstarávateľa uspokojí verejného obstarávateľa za uchádzača v prípade prepadnutia zábezpeky ponuky uchádzača v prospech verejného obstarávateľa. Banková záruka sa použije na úhradu zábezpeky ponuky vo výške podľa bodu 16.1 týchto súťažných podkladov. Banka sa zaväzuje zaplatiť vzniknutú pohľadávku do 5 pracovných dní po doručení výzvy verejného obstarávateľa na zaplatenie, na účet verejného obstarávateľa. Banková záruka vzniká písomným vyhlásením banky v záručnej listine. Platnosť bankovej záruky končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti bankovej záruky uchádzačovi písomne oznámi takéto predĺženie lehoty viazanosti ponúk. V prípade predĺženia lehoty viazanosti ponúk doručí uchádzač predĺženú bankovú záruku verejnému obstarávateľovi do piatich dní od prijatia písomného oznámenia verejného obstarávateľa o predĺžení lehoty viazanosti ponúk.

* + 1. Banková záruka zanikne
			1. plnením banky v rozsahu, v akom banka za uchádzača poskytla plnenie v prospech verejného obstarávateľa,
			2. odvolaním bankovej záruky na základe písomnej žiadosti verejného obstarávateľa,
			3. uplynutím doby platnosti, ak si verejný obstarávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.
		2. **Poistenie záruky**

Uchádzač predloží verejnému obstarávateľovi poistný certifikát vystavený poisťovňou, ktorý predstavuje doklad o poistení záruky, t. j. poistnú zmluvu (ďalej iba „poistná zmluva“) uzavretú medzi poistníkom (uchádzačom) a poisťovateľom (poisťovňou), z ktorého vyplýva, že uchádzač je poistník, verejný obstarávateľ je oprávnenou osobou, ktorá má právo na poistné plnenie. Poistná zmluva vyhotovená v cudzom jazyku musí byť predložená v pôvodnom jazyku a súčasne úradne preložená do slovenského jazyka. Predmetom poistného plnenia je záruka ponuky na predmet zákazky s názvom **Zabezpečenie prepravy osôb a súvisiacich služieb pri pracovných cestách** s minimálnou výškou poistného plnenia podľa bodu 16.1 týchto súťažných podkladov.

Z poistného certifikátu musí vyplývať, že

* poistné plnenie v dôsledku poistnej udalosti bude minimálne vo výške zábezpeky určenej
v bode 16.1 týchto súťažných podkladov,
* poistenie vznikne najneskôr posledným dňom lehoty na predkladanie ponúk,
* nárok na poistné plnenie vznikne verejnému obstarávateľovi, ak nastane jedna zo skutočností podľa bodu 16.6 týchto súťažných podkladov,
* poisťovňa sa zaväzuje zaplatiť vzniknutú pohľadávku do 5 dní po doručení výzvy verejného obstarávateľa na zaplatenie, na účet verejného obstarávateľa,
* platnosť poistenia záruky, t. j. poistná doba končí uplynutím lehoty viazanosti ponúk, resp. predĺženej lehoty viazanosti ponúk, pokiaľ verejný obstarávateľ do uplynutia doby platnosti poistenia záruky uchádzačovi písomne oznámi takéto predĺženie lehoty viazanosti ponúk.
V prípade predĺženia lehoty viazanosti ponúk doručí uchádzač predĺženú poistnú záruku verejnému obstarávateľovi do piatich dní od prijatia písomného oznámenia verejného obstarávateľa o predĺžení lehoty viazanosti ponúk.
	+ 1. **Doklad** **o bankovej záruke alebo o poistení záruky musí byť predložený v ponuke uchádzača v jednej z nasledovných foriem:**
1. **ako** **originál dokladu v listinnej podobe; v takom prípade uchádzač doručí originál dokladu v listinnej podobe prostredníctvom pošty alebo iného doručovateľa na adresu verejného obstarávateľa v lehote na predkladanie ponúk, pričom doklad vloží do samostatnej nepriehľadnej obálky, ktorá musí byť uzatvorená a označená heslom súťaže „Zabezpečenie prepravy osôb a súvisiacich služieb pri pracovných cestách“ a s poznámkou „NEOTVÁRAŤ“;** **zároveň sken dokladu v odporúčanom formáte „.pdf“ musí byť súčasťou elektronickej verzie ponuky uchádzača.**
2. **ako doklad v elektronickej podobe, podpísaný kvalifikovaným elektronickým podpisom osobou/osobami oprávnenými takýto dokument za vystavujúcu banku podpisovať alebo podpísaný elektronickou pečaťou vystavujúcej banky****; doklad musí byť súčasťou elektronickej verzie ponuky uchádzača.**
	* 1. **Zloženie finančných prostriedkov na bezúročný bankový účet verejného obstarávateľa**
			1. **finančné prostriedky v eurách zo Slovenskej republiky** musia byť zložené na bezúročný účet verejného obstarávateľa vedený v Národnej banke Slovenska (účet nie je úročený):

IBAN: SK07 0720 0000 0000 0000 1919

BIC: NBSBSKBX

Variabilný symbol: IČO uchádzača

Účel platby: NBS1-000-084-815

* + - 1. **finančné prostriedky v eurách zo zahraničia** musia byť zložené na bezúročný účet verejného obstarávateľa vedený v Národnej banke Slovenska (účet nie je úročený):

IBAN: SK60 0720 0000 0000 0000 2129

BIC: NBSBSKBX

Variabilný symbol: IČO uchádzača

Účel platby: NBS1-000-084-815

* + - 1. V prípade využitia tohto inštitútu zábezpeky, finančné prostriedky musia byť pripísané na účet verejného obstarávateľa najneskôr v deň uplynutia lehoty na predkladanie ponúk.
	1. V prípade nezloženia zábezpeky podľa určených podmienok verejného obstarávateľa bude uchádzač
	z procesu tohto verejného obstarávania v zmysle § 53 ods. 5 písm. a) zákona o verejnom obstarávaní vylúčený.
	2. Zábezpeka prepadne v prospech verejného obstarávateľa, ak uchádzač v lehote viazanosti ponúk
		1. odstúpi od svojej ponuky v lehote viazanosti ponúk alebo
		2. neposkytne súčinnosť alebo odmietne uzavrieť zmluvu podľa § 56 ods. 8 až 15 zákona o verejnom obstarávaní.
	3. Verejný obstarávateľ uvoľní alebo vráti uchádzačovi zábezpeku do siedmich dní odo dňa
		1. uplynutia lehoty viazanosti ponúk,
		2. márneho uplynutia lehoty na doručenie námietky, ak ho verejný obstarávateľ vylúčil z verejného obstarávania alebo ak verejný obstarávateľ zruší použitý postup zadávania zákazky, alebo
		3. uzavretia zmluvy.
1. **Obsah ponuky**
	1. Ponuka musí obsahovať tieto doklady a dokumenty:
		1. Úvodná strana ponuky musí obsahovať minimálne: obchodné meno/názov uchádzača a adresu sídla/ miesta podnikania uchádzača (v prípade skupiny dodávateľov za každého člena skupiny dodávateľov zvlášť), názov predmetu zákazky, dátum vyhotovenia ponuky, stanovenie či ponuka obsahuje dôverné informácie v zmysle § 22 zákona o verejnom obstarávaní, podpis uchádzača, t. j. jeho štatutárneho orgánu resp. ním poverenej/splnomocnenej osoby. Ak ponuka obsahuje dôverné informácie, uchádzač ich v ponuke viditeľne označí.
		2. Obsah ponuky (index – položkový zoznam).
		3. Identifikačné údaje o uchádzačovi (v prípade skupiny dodávateľov za každého člena skupiny dodávateľov) – obchodné meno/názov, sídlo/miesto podnikania, IČO, DIČ, IČ DPH, meno a funkcia štatutárneho zástupcu (zástupcov) uchádzača, kontaktnú osobu na doručovanie (meno a priezvisko, telefónne číslo, e-mail), bankové spojenie, číslo bankového účtu v tvare IBAN, SWIFT, adresa hlavnej internetovej stránky (URL), informáciu o tom, či je uchádzač platiteľom DPH
		a uvedie či uchádzač je mikropodnik, malý alebo stredný podnik *(táto informácia sa vyžaduje len na štatistické účely;* *mikropodniky: podniky, ktoré zamestnávajú menej než 10 osôb a ktorých ročný obrat a/alebo celková* *ročná súvaha neprekračuje 2 milióny eur; malé podniky: podniky, ktoré zamestnávajú menej ako 50 osôb* *a ktorých ročný obrat a/alebo celková ročná súvaha neprekračuje 10 miliónov eur; stredné podniky:* *podniky, ktoré nie sú mikropodnikmi ani malými podnikmi a ktoré zamestnávajú menej ako 250 osôb* *a ktorých ročný obrat nepresahuje 50 miliónov eur a/alebo celková ročná súvaha nepresahuje 43* *miliónov eur)*.
		4. Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovaní využil, a to v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
		5. Vyplnené a podpísané vyhlásenie uchádzača o tom, že súhlasí s podmienkami nadlimitnej zákazky určenými verejným obstarávateľom v oznámení o vyhlásení verejného obstarávania, v súťažných podkladoch a v iných dokumentoch poskytnutých verejným obstarávateľom v lehote na predkladanie ponúk, že všetky predložené doklady a údaje uvedené v ponuke sú pravdivé a úplné, že predkladá len jednu ponuku. Vyhlásenie tvorí prílohu č. 1 k časti A.1 *POKYNY NA VYPRACOVANIE PONUKY* týchto súťažných podkladov.
		6. V prípade skupiny dodávateľov čestné vyhlásenie skupiny dodávateľov, podpísané všetkými členmi skupiny alebo osobou/osobami oprávnenými konať v danej veci za každého člena skupiny, v ktorom vyhlásia, že v prípade prijatia ich ponuky vytvoria všetci členovia skupiny dodávateľov požadované právne vzťahy. Vzor vyhlásenia tvorí prílohu č. 2 k časti A.1 *POKYNY NA VYPRACOVANIE PONUKY* týchto súťažných podkladov
		7. V prípade skupiny dodávateľov vystavenú plnú moc pre jedného z členov skupiny, ktorý bude oprávnený prijímať pokyny za všetkých a konať v mene všetkých členov skupiny, podpísanú oprávnenými osobami všetkých členov skupiny alebo osobou/osobami oprávnenými konať v danej veci za každého člena skupiny. Vzor vyhlásenia tvorí prílohu č. 3 k časti A.1 *POKYNY NA VYPRACOVANIE PONUKY* týchto súťažných podkladov.
		8. Doklad o zložení zábezpeky v súlade s bodom 16.5.5 týchto súťažných podkladov.
		9. Doklady a dokumenty, prostredníctvom ktorých uchádzač preukazuje splnenie podmienok účasti vo verejnej súťaži požadované v oznámení o vyhlásení verejného obstarávania a v bode 34. a 35. časti A.2 *PODMIENKY ÚČASTI UCHÁDZAČOV* týchto súťažných podkladov.
		10. Prípadné doklady, dokumenty a iné písomnosti, prostredníctvom ktorých uchádzač preukazuje splnenie požiadaviek verejného obstarávateľa na predmet zákazky uvedených v časti B. *OPIS PREDMETU ZÁKAZKY* týchto súťažných podkladov alebo iné doklady, dokumenty, iné písomnosti alebo iné informácie, ktoré uchádzač považuje za účelné priložiť k ponuke a nemajú vplyv na vyhodnotenie ponúk.
		11. Vyplnený a podpísaný návrh na plnenie kritérií na vyhodnotenie ponúk v prílohe č. 1 k časti A.3 *KRITÉRIÁ NA VYHODNOTENIE PONÚK A PRAVIDLÁ ICH UPLATNENIA* týchtosúťažných podkladov.
		12. Doplnené a podpísané obchodné podmienky s prílohami – návrh zmluvy podľa časti C. *OBCHODNÉ PODMIENKY POSKYTNUTIA PREDMETU ZÁKAZKY* týchto súťažných podkladov.
		13. Ak štatutárny orgán poverí svojho zamestnanca konať navonok v jeho mene pri podpise ponuky alebo zmluvy, musí byť súčasťou ponuky aj plná moc (poverenie), jednoznačne identifikujúci právny úkon v tomto prípade.
		14. Vyplnené a podpísané ČESTNÉ VYHLÁSENIE K OBMEDZENIAM VO VEREJNOM OBSTARÁVANÍ V SÚVISLOSTI S VOJNOVÝM KONFLIKTOM NA UKRAJINE – SANKCIE VOČI RUSKU, ktoré tvorí prílohu č. 4 k časti A.1 *POKYNY NA VYPRACOVANIE PONUKY* týchto súťažných podkladov.
	2. Uchádzač nie je oprávnený meniť znenie dokumentov a vyhlásení, ktoré sú súčasťou týchto súťažných podkladov, je však oprávnený a povinný tieto správne a pravdivo vyplniť podľa požiadaviek verejného obstarávateľa uvedených v súťažných podkladoch.
	3. V prípade, ak ponuka nebude obsahovať všetky náležitosti podľa tejto časti súťažných podkladov, bude považovaná za nedostatočnú a komisia bude postupovať pri jej posudzovaní v zmysle zákona o verejnom obstarávaní.
	4. Verejný obstarávateľ odporúča uchádzačom, aby ponuka obsahovala aj zoznam všetkých predložených dokumentov a dokladov.
	5. Ponuky uchádzačov sa po uplynutí lehoty viazanosti ponúk uchádzačom nevracajú a zostávajú ako súčasť dokumentácie o verejnom obstarávaní u verejného obstarávateľa.
	6. Dokumenty ponuky, ktorými uchádzač deklaruje splnenie požiadaviek verejného obstarávateľa na predmet zákazky podľa bodu 17.2.10 súťažných podkladov v odporúčanom formáte „PDF“ tak, aby bolo umožnené vyhľadávanie v texte. Návrh zmluvy uchádzač predloží v editovateľnom formáte .doc alebo .docx.
2. **Náklady na ponuku**

Všetky náklady a výdavky, ktoré vzniknú uchádzačovi v súvislosti s jeho účasťou v tejto verejnej súťaži znáša uchádzač na vlastnú ťarchu, bez akéhokoľvek finančného nároku voči verejnému obstarávateľovi bez ohľadu na výsledok verejného obstarávania.

**Časť IV.**

**Predkladanie ponuky**

1. **Uchádzač oprávnený predložiť ponuku**
	1. Uchádzač môže predložiť len jednu ponuku. Ak uchádzač v lehote na predkladanie ponúk predloží viac ponúk, verejný obstarávateľ prihliada len na ponuku, ktorá bola predložená ako posledná a na ostatné ponuky hľadí rovnako ako na ponuky, ktoré boli predložené po lehote na predkladanie ponúk.
	2. Uchádzačom môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne.
	3. Skupina dodávateľov nemusí vytvoriť určitú právnu formu do predloženia ponuky, musí však stanoviť zástupcu skupiny, ktorý bude oprávnený konať v mene všetkých členov skupiny dodávateľov a prijímať pokyny v tomto verejnom obstarávaní. Ponuka predložená skupinou dodávateľov musí byť podpísaná takým spôsobom, ktorý bude právne zaväzovať všetkých členov skupiny. Menovanie vedúceho člena skupiny musí byť uskutočnené formou overeného splnomocnenia/splnomocnení, podpísaného/podpísaných oprávnenými osobami jednotlivých členov.
	4. Verejného obstarávania sa môže zúčastniť okrem samostatne vystupujúceho hospodárskeho subjektu aj skupina dodávateľov.
	5. Verejný obstarávateľ nevyžaduje od skupiny dodávateľov, aby vytvorila právnu formu na účely účasti vo verejnom obstarávaní.
	6. Od skupiny dodávateľov sa v prípade prijatia ich ponuky, podpisu zmluvy a komunikácie, t. j. zodpovednosti v procese plnenia zmluvy vyžaduje vytvorenie určitej právnej formy, t. j. aby skupina dodávateľov z dôvodu riadneho plnenia zmluvy uzatvorila a predložila verejnému obstarávateľovi napr. zmluvu v súlade s platnými predpismi Slovenskej republiky a acquis communautaire (napr. podľa § 829 zák. č. 40/1964 Zb. Občiansky zákonník v znení neskorších predpisov, podľa zákona č. 513/1991 Zb. Obchodný zákonník v znení neskorších predpisov), ktorá bude zaväzovať všetkých členov skupiny dodávateľov, aby zodpovedali spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky. Verejný obstarávateľ neuzavrie zmluvu s úspešným uchádzačom, ktorým je skupina dodávateľov, v prípade nesplnenia povinnosti podľa predchádzajúcej vety.
	7. Skupina dodávateľov na účely preukázania splnenia podmienok účasti postupuje v zmysle § 37 ods. 3
	a ods. 4 zákona o verejnom obstarávaní.
2. **Predloženie ponuky - registrácia**
	1. Uchádzač predloží kompletnú ponuku elektronicky prostredníctvom systému JOSEPHINE. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobným kódom (eID).
	2. Predkladanie ponúk je umožnené iba autentifikovaným uchádzačom. Autentifikáciu je možné vykonať nasledujúcimi spôsobmi:
3. V systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase od 8.00 h do 16.00 h. O dokončení autentifikácie je uchádzač informovaný e-mailom.
4. Nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase od 8.00 h do 16.00 h. O dokončení autentifikácie je uchádzač informovaný e-mailom.
5. Vložením dokumentu preukazujúceho osobu štatutára na kartu užívateľa po registrácii, ktorý je podpísaný elektronickým podpisom štatutára, alebo prešiel zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase od 8.00 h do 16.00 h. O dokončení autentifikácie je uchádzač informovaný e-mailom.
6. Vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase od 8.00 h do 16.00 h. O dokončení autentifikácie je uchádzač informovaný e-mailom.
	1. Autentifikovaný uchádzač si po prihlásení do systému JOSEPHINE v prehľade „Zoznam obstarávaní“ vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
	2. Elektronická ponuka sa vloží vyplnením ponukového formulára a vložením požadovaných dokladov
	a dokumentov v systéme JOSEPHINE umiestnenom na webovej adrese <https://josephine.proebiz.com/>. Uchádzač predloží ponuku podľa týchto súťažných podkladov spolu s prílohami, ako aj všetky ostatné požadované doklady, dokumenty uvedené v oznámení o vyhlásení verejného obstarávania a v týchto súťažných podkladoch.
	3. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty („Document to searchable PDF File“) tak, ako je uvedené v týchto súťažných podkladoch a vyplnený položkový elektronický formulár, ktorý zodpovedá návrhu na plnenie kritérií podľa vzoru uvedeného v prílohe č. 1 k časti A.3 *KRITÉRIÁ NA VYHODNOTENIE PONÚK A PRAVIDLÁ ICH UPLATNENIA* týchto súťažných podkladov. Návrh zmluvy uchádzač predloží v editovateľnom formáte .doc alebo .docx.
	4. Ak ponuka obsahuje dôverné informácie, uchádzač ich v ponuke viditeľne označí.
	5. Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v eurách s presnosťou na dve desatinné miesta a vložená do systému JOSEPHINE
	v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).
	6. Po úspešnom nahraní ponuky do systému JOSEPHINE je uchádzačovi odoslaný notifikačný informatívny e mail (a to na emailovú adresu užívateľa uchádzača, ktorý ponuku nahral).
7. **Označenie ponuky**

Uchádzač označí svoju ponuku názvom zákazky: **Zabezpečenie prepravy osôb a súvisiacich služieb pri pracovných cestách**.

1. **Lehota na predkladanie ponuky**
	1. Ponuky sa predkladajú elektronicky prostredníctvom systému JOSEPHINE v lehote na predkladanie ponúk.
	2. Lehota na predkladanie ponúk je stanovená **do 14.3.2025 do 10.00 h** a je uvedená aj v oznámení o vyhlásení verejného obstarávania.
	3. Ponuka uchádzača predložená po uplynutí lehoty na predkladanie ponúk sa elektronicky neotvorí.
2. **Doplnenie, zmena a odvolanie ponuky**
	1. Uchádzač môže predloženú ponuku dodatočne doplniť, zmeniť alebo vziať späť do uplynutia lehoty na predkladanie ponúk podľa bodu 22.2 tejto časti súťažných podkladov.
	2. Doplnenie, zmenu alebo výmenu ponuky je možné vykonať späťvzatím pôvodnej ponuky. Uchádzač pri späťvzatí ponuky postupuje obdobne ako pri vložení pôvodnej ponuky (kliknutím na tlačidlo „Stiahnuť ponuku“ a predložením novej ponuky).
	3. Doplnenú, zmenenú alebo inak upravenú ponuku je potrebné predložiť v lehote na predkladanie ponúk spôsobom podľa bodu 20.4 týchto súťažných podkladov.

**Časť V.**

**Otváranie a vyhodnocovanie ponúk**

1. **Otváranie Ponúk**
	1. Verejný obstarávateľ zriadi na otváranie, preskúmanie a vyhodnocovanie ponúk komisiu.
	2. Otváranie ponúk sa uskutoční elektronicky. Miesto a čas otvárania ponúk je uvedené v oznámení o vyhlásení verejného obstarávania.
	3. Miestom „on-line“ sprístupnenia ponúk je webová adresa <https://josephine.proebiz.com> a totožná záložka ako pri predkladaní ponúk.
	4. On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení ponúk budú zverejnené informácie v zmysle § 52 ods. 2 zákona o verejnom obstarávaní. Všetky prístupy do „on-line“ prostredia zo strany uchádzačov bude systém JOSEPHINE logovať a budú súčasťou protokolov v predmetnom verejnom obstarávaní.
2. **Vyhodnotenie ponúk**
	1. Vyhodnotenie ponúk je neverejné a vykoná ho komisia zriadená verejným obstarávateľom.
	2. Verejný obstarávateľ pri vyhodnocovaní ponúk bude postupovať v zmysle § 66 ods. 7 písm. b) zákona o verejnom obstarávaní a § 55 ods. 1 zákona o verejnom obstarávaní.
	3. Komisia zriadená verejným obstarávateľom v zmysle § 51 zákona o verejnom obstarávaní vyhodnotí ponuky podľa § 53 zákona o verejnom obstarávaní z hľadiska splnenia požiadaviek verejného obstarávateľa na predmet zákazky a posúdi zloženie zábezpeky.
3. **Oprava chýb**
	1. Zrejmé chyby v písaní a počítaní zistené pri skúmaní ponúk, budú opravené v prípade:
		1. rozdielu medzi sumou uvedenou číslom a sumou uvedenou slovom,
		2. rozdielu medzi jednotkovou cenou a celkovou cenou, ak uvedená chyba vznikla dôsledkom nesprávneho násobenia jednotkovej ceny množstvom, platiť bude jednotková cena,
		3. nesprávne spočítanej sumy vo vzájomnom súčte alebo v medzisúčte jednotlivých položiek; platiť bude správny súčet, resp. medzisúčet jednotlivých položiek a pod.,
		4. iných zrejmých chýb v písaní a počítaní.
	2. Komisia prostredníctvom komunikačného rozhrania systému JOSEPHINE požiada uchádzača o vysvetlenie ponuky s cieľom odstránenia zrejmých chýb v písaní a počítaní v ponuke zistených pri jej vyhodnocovaní.
4. **Vyhodnotenie splnenia podmienok účasti uchádzačov**
	1. Vyhodnotenie splnenia podmienok účasti uchádzačov verejný obstarávateľ vykoná v súlade s § 66 ods. 7 písm. b) a § 40 zákona o verejnom obstarávaní.
	2. Vyhodnotenie splnenia podmienok účasti uchádzačov bude založené na posúdení splnenia podmienok účasti uvedených v časti *A2. PODMIENKY ÚČASTI UCHÁDZAČOV* týchto súťažných podkladov.
	3. V zmysle § 152 ods. 5 zákona o verejnom obstarávaní, verejný obstarávateľ je bez ohľadu na § 152 ods. 4 zákona o verejnom obstarávaní oprávnený od uchádzača dodatočne vyžiadať doklad podľa § 32 ods. 2 písm. b) a c) zákona o verejnom obstarávaní.

**Časť VI.**

**Elektronická aukcia**

1. **Elektronická aukcia**

Verejný obstarávateľ nepoužije elektronickú aukciu.

**Časť VII.**

**Dôvernosť a revízne postupy**

1. **Dôvernosť procesu verejného obstarávania**
	1. Členovia komisie, ktorá vyhodnocuje ponuky, nesmú poskytovať počas vyhodnocovania ponúk informácie o obsahu ponúk. Na členov komisie, ktorá vyhodnocuje ponuky, sa vzťahujú ustanovenia podľa § 22 zákona o verejnom obstarávaní.
	2. Verejný obstarávateľ je povinný zachovávať mlčanlivosť o informáciách označených ako dôverné, ktoré im uchádzač alebo záujemca poskytol; na tento účel uchádzač alebo záujemca označí, ktoré skutočnosti považuje za dôverné.
	3. Za dôverné informácie je možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny, ale len cena, tak aj spôsob výpočtu ceny a vzory.
	4. Ustanovením bodu 29.1 súťažných podkladov nie sú dotknuté ustanovenia zákona o verejnom obstarávaní, ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa osobitného predpisu.
2. **Revízne postupy**
	1. Uchádzač, záujemca, ktorého práva alebo právom chránené záujmy boli alebo mohli byť dotknuté postupom kontrolovaného alebo účastník môže podať námietky podľa § 170 ods. 3 písm. a) až g) zákona o verejnom obstarávaní.
	2. V zmysle § 170 ods. 8 zákona o verejnom obstarávaní sa zakazuje podať zjavne nedôvodnú námietku. Námietka je zjavne nedôvodná, ak celkom zjavne slúži na zneužitie práva alebo na svojvoľné a bezúspešné uplatňovanie alebo bránenie práva, alebo vedie k nedôvodným prieťahom v konaní o preskúmanie úkonov kontrolovaného.

**Časť VIII.**

**Prijatie ponuky**

1. **Informácia o výsledku vyhodnotenia ponúk**
2. Vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk. Verejný obstarávateľ vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí (super reverzný postup). Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.
3. Verejný obstarávateľ po vyhodnotení ponúk, po skončení postupu podľa bodu 31.1 týchto súťažných podkladov a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým dotknutým uchádzačom, výsledok vyhodnotenia ponúk, vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile. Dotknutým uchádzačom je uchádzač, ktorého ponuka sa vyhodnocovala, vylúčený uchádzač, ktorému plynie lehota na podanie námietok proti vylúčeniu, a uchádzač, ktorý podal námietky proti vylúčeniu, pričom úrad o námietkach zatiaľ právoplatne nerozhodol. Úspešnému uchádzačovi alebo uchádzačom oznámi, že jeho ponuku alebo ponuky prijíma. Neúspešnému uchádzačovi oznámi, že neuspel a dôvody neprijatia jeho ponuky. Informácia o výsledku vyhodnotenia ponúk zasielaná dotknutým uchádzačom obsahuje najmä identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk, výsledok vyhodnotenia splnenia podmienok účasti u úspešného uchádzača, ktorý obsahuje informácie preukazujúce splnenie podmienok účasti finančného a ekonomického postavenia a technickej spôsobilosti alebo odbornej spôsobilosti vrátane identifikácie osoby poskytujúcej finančné zdroje podľa § 33 ods. 2 zákona o verejnom obstarávaní a osoby poskytujúcej technické a odborné kapacity podľa § 34 ods. 3 zákona o verejnom obstarávaní a lehotu, v ktorej môže byť doručená námietka.
4. **Uzavretie zmluvy**
	1. Verejný obstarávateľ uzavrie zmluvu s úspešným uchádzačom v súlade s § 56 zákona o verejnom obstarávaní.
	2. Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávateľ alebo subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora nie sú zapísaní v registri partnerov verejného sektora alebo s uchádzačom, ktorý má povinnosť zapisovať sa do registra partnerov verejného sektora a ktorého konečným užívateľom výhod zapísaným v registri partnerov verejného sektora je osoba uvedená v § 11 ods. 1 písm. c) zákona o verejnom obstarávaní alebo uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora majú v registri partnerov verejného sektora zapísaného konečného užívateľa výhod, ktorým je osoba § 11 ods. 1 písm. c) zákona o verejnom obstarávaní.
	3. Využitie subdodávateľov:

Úspešný uchádzač v zmluve v prílohe č. 1 zmluvy najneskôr v čase uzavretia zmluvy uvedie údaje o všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Úspešný uchádzač je povinný bezodkladne oznámiť verejnému obstarávateľovi akúkoľvek zmenu údajov o subdodávateľoch uvedených v predchádzajúcej vete.

* 1. Počas trvania zmluvy je úspešný uchádzač oprávnený zmeniť subdodávateľa uvedeného v prílohe č. 1 zmluvy v súlade s pravidlami uvedenými v zmluve.
	2. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy v súlade s § 56 ods. 8 až 12 zákona o verejnom obstarávaní. Verejný obstarávateľ určí primeranú lehotu na poskytnutie súčinnosti. Zmluva s úspešným uchádzačom, ktorého ponuka bola prijatá, bude uzavretá v lehote viazanosti ponúk a to najskôr jedenásty deň odo dňa odoslania informácie o výsledku vyhodnocovania ponúk podľa § 55 zákona o verejnom obstarávaní, ak nebola podaná žiadosť o nápravu, ak žiadosť o nápravu bola doručená po uplynutí lehoty podľa § 164 ods. 5 alebo ods. 6 zákona o verejnom obstarávaní alebo ak neboli doručené námietky podľa § 170 zákona o verejnom obstarávaní.

**Časť IX.**

**Súhrn vybratých charakteristík verejného obstarávania**

1. **Všeobecné ustanovenia**
	1. Verejný obstarávateľ si vyhradzuje právo komunikovať iba v štátnom (slovenskom) jazyku.
	2. Verejný obstarávateľ si vyhradzuje právo postupovať priamym rokovacím konaním pri naplnení podmienky podľa § 81 ods. 1 písm. a) zákona o verejnom obstarávaní, a to v prípade ak nebude predložená ani jedna ponuka alebo ani jedna z predložených ponúk bez vykonania podstatných zmien nespĺňa požiadavky určené verejným obstarávateľom na predmet zákazky, a za predpokladu, že pôvodné podmienky zadávania zákazky sa podstatne nezmenia.
	3. Verejný obstarávateľ môže zrušiť vyhlásený postup zadávania zákazky podľa ustanovení zákona o verejnom obstarávaní.
	4. V použitom postupe verejného obstarávania platia pre ostatné ustanovenia neupravené týmito súťažnými podkladmi, príslušné ustanovenia zákona o verejnom obstarávaní a ostatných relevantných právnych predpisov platných na území Slovenskej republiky.

**Príloha č. 1 k časti A.1 *POKYNY NA VYPRACOVANIE PONUKY***

**VYHLÁSENIA UCHÁDZAČA**

Uchádzač

*<vyplní uchádzač>*

*[obchodné meno, sídlo/miesto podnikania uchádzača, IČO alebo obchodné mená a sídla/miesta podnikania, IČO čísla všetkých členov skupiny dodávateľov]*

týmto vyhlasuje, že v nadlimitnej zákazke na predmet zákazky: **Zabezpečenie prepravy osôb a súvisiacich služieb pri pracovných cestách**

• súhlasí s podmienkami nadlimitnej zákazky určenými verejným obstarávateľom v súťažných podkladoch
a v iných dokumentoch poskytnutých verejným obstarávateľom v lehote na predkladanie ponúk,

• je dôkladne oboznámený s celým obsahom súťažných podkladov, návrhom zmluvy, vrátane všetkých ich príloh a ich obsah akceptuje bez výhrad v celom rozsahu,

• všetky doklady, dokumenty, vyhlásenia a údaje uvedené v ponuke sú pravdivé a úplné,

• predkladá len jednu ponuku.

|  |  |
| --- | --- |
| ............................................Miesto a dátum | ......................................................................... |
|  | *<vyplní uchádzač>*Meno, priezvisko a podpis uchádzača |

|  |  |
| --- | --- |
| ............................................Miesto a dátum | ......................................................................... |
|  | Meno, priezvisko a podpis štatutárneho zástupcu uchádzača |

*Pozn.: POVINNÉ - údaje vo vyznačených poliach,*

*- dátum musí byť aktuálny vo vzťahu ku dňu uplynutia lehoty na predkladanie ponúk,*

*- podpis uchádzača alebo osoby oprávnenej konať za uchádzača.*

*(v prípade skupiny dodávateľov podpis každého člena skupiny dodávateľov alebo osoby oprávnenej konať za každého člena skupiny dodávateľov)*

**Príloha č. 2 k časti A.1 *POKYNY NA VYPRACOVANIE PONUKY***

**ČESTNÉ VYHLÁSENIE O VYTVORENÍ SKUPINY DODÁVATEĽOV - vzor**

Dolupodpísaní zástupcovia uchádzačov uvedených v tomto vyhlásení týmto vyhlasujeme, že za účelom predloženia ponuky vo verejnej súťaži na realizáciu predmetu zákazky **Zabezpečenie prepravy osôb a súvisiacich služieb pri pracovných cestách**

1. sme vytvorili skupinu dodávateľov a predkladáme spoločnú ponuku. Skupina pozostáva z nasledovných samostatných právnych subjektov:

*<vyplní uchádzač>*

*[obchodné meno, sídlo/miesto podnikania, IČO jednotlivých právnych subjektov]*

*<vyplní uchádzač>*

*[obchodné meno, sídlo/miesto podnikania, IČO jednotlivých právnych subjektov]*

1. V prípade, že naša spoločná ponuka bude úspešná a bude prijatá, zaväzujeme sa, že pred uzavretím zmluvy v zmysle podmienok súťaže, uvedených v súťažných podkladoch, predložíme verejnému obstarávateľovi zmluvu o združení v súlade s platnými predpismi Slovenskej republiky a acquis communautaire (podľa § 829 zákona č. 40/1964 Zb. Občiansky zákonník v znení neskorších predpisov, alebo podľa zákona č. 513/1991 Zb. Obchodný zákonník v znení neskorších predpisov) uzatvorenú medzi členmi skupiny dodávateľov, ktorá bude zaväzovať zmluvné strany, aby zodpovedali spoločne a nerozdielne za záväzky voči objednávateľovi, vzniknuté pri realizácii predmetu zákazky.
2. Zároveň vyhlasujeme, že všetky skutočnosti uvedené v tomto vyhlásení sú pravdivé a úplné. Sme si vedomí právnych následkov uvedenia nepravdivých alebo neúplných skutočností uvedených v tomto vyhlásení v zmysle súťažných podkladov (vylúčenie zo súťaže), vrátane zodpovednosti za škodu spôsobenú verejným obstarávateľom v zmysle všeobecne záväzných právnych predpisov platných v SR.

|  |  |
| --- | --- |
| ............................................Miesto a dátum | ......................................................................... |
| Obchodné meno:*<vyplní uchádzač>*Sídlo/miesto podnikania:*<vyplní uchádzač>*IČO:*<vyplní uchádzač>* | *<vyplní uchádzač>*Meno, priezvisko a podpis člena skupiny dodávateľov |

|  |  |
| --- | --- |
| ............................................Miesto a dátum | ......................................................................... |
| Obchodné meno:*<vyplní uchádzač>*Sídlo/miesto podnikania:*<vyplní uchádzač>*IČO: *<vyplní uchádzač>* | *<vyplní uchádzač>*Meno, priezvisko a podpis člena skupiny dodávateľov |

*Pozn.: POVINNÉ, ak je uchádzačom skupina dodávateľov*

**Príloha č. 3 k časti A.1 *POKYNY NA VYPRACOVANIE PONUKY***

**plnomocenstvo pre člena skupiny dodávateľov- vzor**

**Splnomocniteľ/splnomocnitelia:**

*<vyplní uchádzač>Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu)*

*<vyplní uchádzač>Obchodné meno, sídlo, údaj o zápise, IČO člena skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO člena skupiny dodávateľov (ak ide o fyzickú osobu)*

*(doplniť podľa potreby)*

**udeľuje/ú plnomocenstvo**

**Splnomocnencovi – vedúcemu skupiny dodávateľov:**

1. *<vyplní uchádzač>Obchodné meno, sídlo, údaj o zápise, IČO lídra skupiny dodávateľov, zastúpený meno/mená a priezvisko/priezviská, trvalý pobyt štatutárneho orgánu/členov štatutárneho orgánu (ak ide o právnickú osobu), meno, priezvisko, miesto podnikania, údaj o zápise, IČO lídra skupiny dodávateľov (ak ide o fyzickú osobu)*

na prijímanie pokynov a konanie v mene všetkých členov skupiny dodávateľov vo verejnom obstarávaní zákazky **Zabezpečenie prepravy osôb a súvisiacich služieb pri pracovných cestách** a pre prípad prijatia ponuky verejným obstarávateľom aj počas plnenia zmluvy a to v pozícii vedúceho skupiny dodávateľov.

V .......................... dňa ........................... ...............................................................................

 podpis splnomocniteľa

V .......................... dňa ........................... ...............................................................................

 podpis splnomocniteľa *(doplniť podľa potreby)*

Plnomocenstvo prijímam:

V .......................... dňa ........................... ..............................................................................

 podpis splnomocnenca

Pozn.: POVINNÉ, ak je uchádzačom skupina dodávateľov- údaje vo vyznačených poliach

**Príloha č. 4 k časti A.1 *POKYNY NA VYPRACOVANIE PONUKY***

**ČESTNÉ VYHLÁSENIE K OBMEDZENIAM VO VEREJNOM OBSTARÁVANÍ V SÚVISLOSTI**

**S VOJNOVÝM KONFLIKTOM NA UKRAJINE – SANKCIE VOČI RUSKU**

k zákazke zadávanej postupom podľa § 66 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom a predmetom zákazky: **Zabezpečenie prepravy osôb a súvisiacich služieb pri pracovných cestách**

Obchodné meno uchádzača: .........................................................................

Sídlo uchádzača: .........................................................................

IČO: .........................................................................

Čestne vyhlasujem, že

v spoločnosti, ktorú zastupujem a ktorá bude vykonávať/vykonáva plnenie zákazky, nefiguruje ruská účasť, ktorá prekračuje limity stanovené v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022.

Predovšetkým vyhlasujem, že:

(a) uchádzač, ktorého zastupujem (a žiadna zo spoločností, ktoré sú členmi nášho konzorcia), nie je ruským štátnym príslušníkom ani fyzickou alebo právnickou osobou, subjektom alebo orgánom so sídlom v Rusku;

(b) uchádzač, ktorého zastupujem (a žiadna zo spoločností, ktoré sú členmi nášho konzorcia), nie je právnickou osobou, subjektom alebo orgánom, ktorých vlastnícke práva priamo alebo nepriamo vlastní z viac ako 50 % subjekt uvedený v písmene a) tohto odseku;

(c) ani ja, ani spoločnosť, ktorú zastupujeme, nie sme fyzická alebo právnická osoba, subjekt alebo orgán, ktorý koná v mene alebo na príkaz subjektu uvedeného v písmene a) alebo b) uvedených vyššie;

(d) subdodávatelia, dodávatelia alebo subjekty, na ktorých kapacity sa dodávateľ, ktorého zastupujem, spolieha subjektami uvedenými v písmenách a) až c), nemajú účasť vyššiu ako 10 % hodnoty zákazky.

.........................................................................

<vyplní uchádzač>

Meno, priezvisko a podpis člena oprávnenej osoby uchádzača

**A.2 *PODMIENKY ÚČASTI UCHÁDZAČOV***

1. **Podmienky účasti vo verejnom obstarávaní týkajúce sa osobného postavenia**
	1. Uchádzač musí spĺňať podmienky účasti týkajúce sa osobného postavenia uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2 zákona o verejnom obstarávaní predložením skenu originálnych dokladov alebo ich úradne osvedčených kópií:
		1. **výpisom z registra trestov nie starším ako tri mesiace ku dňu uplynutia lehoty na predkladanie ponúk**, ktorým preukazuje, že nebol on, ani jeho štatutárny orgán, ani člen štatutárneho orgánu, ani člen dozorného orgánu, ani prokurista právoplatne odsúdený za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. *[ak ide o: - fyzickú osobu za osobu, na ktorú je vydané živnostenské oprávnenie alebo iné než živnostenské oprávnenie podľa osobitných predpisov, právnickú osobu za osoby, ktoré sú štatutárnymi orgánmi uchádzača a členmi štatutárnych orgánov uchádzača, členmi dozorných orgánov uchádzača a jeho prokuristami.* ***Pri právnickej osobe je povinnosť predložiť výpis z registra trestov aj za právnickú osobu, ktorý vydáva Generálna prokuratúra SR.****]*
		2. **potvrdením Sociálnej poisťovne a zdravotnej poisťovne nie starším ako tri mesiace ku dňu uplynutia lehoty na predkladanie ponúk,** ktorým preukazuje, že nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
		3. **potvrdením miestne príslušného daňového úradu a miestne príslušného colného úradu nie starším ako tri mesiace ku dňu uplynutia lehoty na predkladanie ponúk,** ktorým preukazuje, že nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike a v štáte sídla, miesta podnikania alebo obvyklého pobytu,
		4. **potvrdením príslušného súdu nie starším ako tri mesiace ku dňu uplynutia lehoty na predkladanie ponúk,** ktorým preukazuje, že nebol na jeho majetok vyhlásený konkurz, nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
		5. dokladom o oprávnení poskytovať službu, ktorým preukazuje, že je oprávnený poskytovať službu, ktorá zodpovedá predmetu zákazky.
		6. **čestným vyhlásením,** že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.
	2. Uchádzač musí preukázať splnenie podmienok účasti týkajúcich sa osobného postavenia podľa § 32 ods. 1 písm. a) zákona o verejnom obstarávaní aj pri inej osobe, ako je osoba uvedená v bode 34.1.1 týchto súťažných podkladov, ktorá má právo za ňu konať, práva spojené s rozhodovaním alebo kontrolou v hospodárskom subjekte, ktorý sa chce zúčastniť verejného obstarávania, nebola právoplatne odsúdená za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe. **Uchádzač preukáže splnenie podmienky účasti čestným vyhlásením, v ktorom uvedie zoznam takýchto osôb; ak také osoby nie sú, uchádzač túto skutočnosť uvedie v čestnom vyhlásení; na tento účel verejný obstarávateľ odporúča použiť vzor podľa prílohy č. 3 k časti A.2 *PODMIENKY ÚČASTI UCHÁDZAČOV* týchto súťažných podkladov.**
	3. Za osobu uvedenú v bode 34.2 týchto súťažných podkladov (osobu podľa § 32 ods. 7 zákona o verejnom obstarávaní) sa považuje osoba, ktorá má rozhodujúci vplyv na činnosť uchádzača alebo záujemcu, jeho strategické ciele alebo významné rozhodnutia prostredníctvom vlastníckeho práva, finančného podielu alebo pravidiel, ktorými sa uchádzač alebo záujemca spravuje, pričom rozhodujúcim vplyvom sa rozumie, ak iná osoba podľa § 32 odseku 7 zákona o verejnom obstarávaní:

a) vlastní väčšinu akcií alebo väčšinový obchodný podiel u uchádzača alebo záujemcu,

b) má väčšinu hlasovacích práv u uchádzača alebo záujemcu,

c) má právo vymenúvať alebo odvolávať väčšinu členov štatutárneho orgánu alebo dozorného orgánu uchádzača alebo záujemcu alebo

d) má právo vykonávať rozhodujúci vplyv na základe dohody uzavretej s uchádzačom alebo záujemcom alebo na základe spoločenskej zmluvy, zakladateľskej listiny alebo stanov, ak to umožňuje právo štátu, ktorými sa táto osoba riadi.

* 1. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva doklady uvedené v bode 34.1 týchto súťažných podkladov alebo nevydáva ani rovnocenné doklady, možno ho nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
	2. Uchádzač so sídlom, miestom podnikania alebo obvyklým pobytom na území Slovenskej republiky, a ktorého údaje sú vedené v informačných systémoch verejnej správy Slovenskej republiky, nie je povinný predkladať doklad podľa bodu 34.1.4 týchto súťažných podkladov, nakoľko verejný obstarávateľ použije údaje z informačných systémov verejnej správy podľa osobitného predpisu.
	3. **Uchádzač môže preukázať splnenie podmienok účasti osobného postavenia podľa bodu 34.1 týchto súťažných podkladov platným zápisom do zoznamu hospodárskych subjektov** **vedeným Úradom pre verejné obstarávanie v zmysle § 152 zákona o verejnom obstarávaní.**
	4. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne. Oprávnenie poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
	5. Doklady a dokumenty, ktorými uchádzač preukazuje osobné postavenie v zmysle § 32 zákona o verejnom obstarávaní, vyhotovené v inom ako štátnom jazyku, t. j. nie v slovenskom jazyku, musia byť predložené v pôvodnom jazyku spolu s ich úradným prekladom do štátneho (slovenského) jazyka, okrem dokladov predložených v českom jazyku.
1. **Podmienky účasti vo verejnom obstarávaní týkajúce sa finančného a ekonomického postavenia**
	1. Uchádzač za účelom preukázania splnenia podmienok účasti finančného a ekonomického postavenia v ponuke predloží nasledovné doklady:
		1. **Podľa § 33 ods. 1 písm. d)** zákona o verejnom obstarávaní – prehľad o celkovom obrate, najviac za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti.

**Minimálna požadovaná úroveň podmienky účasti:**

* + - 1. Verejný obstarávateľ požaduje predloženie prehľadu o celkovom obrate uchádzača za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti vo výške minimálne 3 000 000,- eur (slovom tri milióny eur) sumárne za požadované obdobie. Prehľad o celkovom obrate uchádzač predloží výkazmi ziskov a strát alebo výkazmi o príjmoch a výdavkoch za požadované hospodárske roky. V prípade, ak sa účtovné závierky uchádzača nachádzajú vo verejnej časti registra účtovných závierok, ktorý je zverejnený na stránke [**www.registeruz.sk**](http://www.registeruz.sk), verejný obstarávateľ bude akceptovať predloženie dokladu, v ktorom bude uvedený odkaz na takto zverejnené účtovné závierky uchádzača.
	1. Ak uchádzač nemá zverejnené v súlade s platnými predpismi príslušné účtovné závierky, z ktorých sa dá zistiť obrat, resp. ak sa na neho daná povinnosť nevzťahuje, predloží dané výkazy v ponuke.
	2. Uchádzač alebo záujemca môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení zmluvy bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem [***§ 32 ods. 1 písm. e)***](https://www.slov-lex.sk/pravne-predpisy/SK/ZZ/2015/343/20240801#paragraf-32.odsek-1.pismeno-e) zákona o verejnom obstarávaní a nesmú u nej existovať dôvody na vylúčenie podľa [***§ 40 ods. 6 písm. a) až g)***](https://www.slov-lex.sk/pravne-predpisy/SK/ZZ/2015/343/20240801#paragraf-40.odsek-6.pismeno-a) a [***ods. 7***](https://www.slov-lex.sk/pravne-predpisy/SK/ZZ/2015/343/20240801#paragraf-40.odsek-7) zákona o verejnom obstarávaní. Verejný obstarávateľ môže u osoby, ktorej zdroje majú byť použité na preukázanie finančného a ekonomického postavenia, hodnotiť existenciu dôvodov na vylúčenie podľa § 40 ods. 8 zákona o verejnom obstarávaní.
	3. Verejný obstarávateľ požaduje aby uchádzač a iná osoba, ktorej zdroje majú byť použité na preukázanie finančného a ekonomického postavenia, zodpovedali za plnenie zmluvy spoločne.
1. **Podmienky účasti vo verejnom obstarávaní týkajúce sa technickej alebo odbornej spôsobilosti**
	1. Podľa **§ 34 ods. 1 písm. a)** zákona o verejnom obstarávaní – zoznam poskytnutých služieb rovnakého alebo obdobného charakteru ako predmet zákazky, za predchádzajúcich päť rokov (verejný obstarávateľ podľa § 34 ods. 2 zákona o verejnom obstarávaní určil dlhšiu dobu, ako je doba troch rokov) od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

**Minimálna požadovaná úroveň podmienky účasti:**

* + 1. Verejný obstarávateľ požaduje, aby uchádzač v ponuke predložil zoznam zákaziek, ktorých predmetom je poskytnutie služieb pre koncových zákazníkov v rovnakom alebo obdobnom rozsahu ako predmet tejto zákazky, za predchádzajúcich päť rokov počítaných od vyhlásenia verejného obstarávania kumulatívne vo výške minimálne 1 500 000,00 eur bez DPH (slovom: jeden milión päťstotisíc eur bez DPH), pričom uchádzač môže požadovaný finančný objem preukázať jednou alebo viacerými zmluvami. Verejný obstarávateľ odôvodňuje rozšírenie referenčného obdobia v zmysle § 34 ods. 2 zákona o verejnom obstarávaní reštrikciami v cestovaní spôsobenými pandémiou COVID-19.
		2. Pod zákazkami rovnakého alebo obdobného charakteru ako predmet zákazky sa rozumie poskytnutie služieb pre koncových zákazníkov spojených so zabezpečovaním leteniek do svetových destinácií, cestovných lístkov a s tým spojených služieb ako ubytovanie a poistenie.
	1. Podľa **§ 34 ods. 1 písm. g)** zákona o verejnom obstarávaní – údajmi o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov, ak nie sú kritériom na vyhodnotenie ponúk.

**Minimálna požadovaná úroveň podmienky účasti:**

* 1. Verejný obstarávateľ požaduje od uchádzača, aby v ponuke predložil zoznam rezervačných agentov, ktorí predstavujú osoby určené na plnenie zmluvy a ich doklady o odbornej praxi resp. odborných skúsenostiach.
		1. Verejný obstarávateľ požaduje od uchádzača, aby údaje o skúsenostiach rezervačných agentov preukázal predložením profesijnými životopismi vlastnoručne podpísanými týmito osobami.
		2. Verejný obstarávateľ požaduje od uchádzača, aby predložený profesijný životopis rezervačného agenta obsahoval na účel vyhodnotenia podmienky účasti nasledovné údaje/skutočnosti:
* meno a priezvisko príslušného rezervačného agenta,
* odbornú skúsenosť podľa bodu 36.3.3, s identifikáciou odberateľa služby/koncového zákazníka služby, informáciou o finančnej hodnote zákazky/zmluvy, kalendárnom roku v ktorom bola zákazka poskytovaná a dobu trvania zákazky/zmluvy vyjadrenú v mesiacoch,
* kontaktné údaje odberateľa služby/koncového zákazníka služby, a to meno, priezvisko, funkcia kontaktnej osoby a jej telefónne číslo a e-mail,
* vlastnoručný podpis príslušného rezervačného agenta.
	+ 1. Verejný obstarávateľ požaduje, aby rezervační agenti, ktorí sa budú osobne podieľať na plnení zmluvy, spĺňali nižšie uvedenú minimálnu odbornú spôsobilosť. Uchádzač preukáže odbornú spôsobilosť u troch rezervačných agentov (musí ísť o navzájom rôzne osoby):
* Rezervačný agent 1,
* Rezervačný agent 2,
* Rezervačný agent 3,

Verejný obstarávateľ požaduje, aby uchádzač predložil pri rezervačnom agentovi 1, 2 a 3 jeho profesijný životopis, z ktorého je identifikovateľné a preukázateľné splnenie nasledujúcej požiadavky:

* rezervačný agent má minimálne jednu osobnú praktickú skúsenosť s poskytovaním služieb rezervačného agenta v zákazke rovnakého alebo obdobného rozsahu ako je predmet tejto zákazky, ktorá má hodnotu minimálne 100 000 eur bez DPH pre odberateľa, a to za predchádzajúcich päť rokov počítaných od vyhlásenia verejného obstarávania; za obdobný charakter zákazky sa rozumie poskytovanie služieb pre odberateľa, ktorých predmetom je zabezpečenie leteniek do svetových destinácií, cestovných lístkov a s tým spojených služieb ako ubytovanie a poistenie.

Rezervačný agent je osoba, ktorá priamo poskytuje službu verejnému obstarávateľovi ako koncovému zákazníkovi, je preto kľúčová pre riadne a kvalitné poskytovanie služieb podľa predmetu zákazky.

1. **Doplňujúce informácie k podmienkam účasti**
	1. Predpokladom splnenia podmienok účasti je predloženie všetkých dokladov a dokumentov tak, ako je uvedené v oznámení o vyhlásení verejného obstarávania a v týchto súťažných podkladoch.
	2. Členovia komisie budú vyhodnocovať splnenie podmienok účasti aplikovaním postupov uvedených v § 40 zákona o verejnom obstarávaní a § 152 ods. 4 zákona o verejnom obstarávaní.
	3. Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa technickej spôsobilosti alebo odbornej spôsobilosti preukazuje spoločne. Oprávnenie poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
	4. V zmysle § 39 ods. 1 zákona o verejnom obstarávaní, hospodársky subjekt môže predbežne nahradiť doklady na preukázanie splnenia podmienok účasti určené verejným obstarávateľom požadované v oznámení o vyhlásení verejného obstarávania a v bode 34 a 35 týchto súťažných podkladov predložením jednotného európskeho dokumentu. Náležitosti týkajúce sa jednotného európskeho dokumentu upravujú ustanovenia § 39 zákona o verejnom obstarávaní, vyhláška Úradu pre verejné obstarávanie č. 155/2016 Z. z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z 5. januára 2016, ktorým sa ustanovuje štandardný formulár pre jednotný európsky dokument pre obstarávanie. Elektronický formulár jednotného európskeho dokumentu s možnosťou jeho priameho vyplnenia sa nachádza na <https://www.uvo.gov.sk/jednotny-europsky-dokument-pre-verejne-obstaravanie-602.html>.
	5. **Verejný obstarávateľ uvádza, že hospodársky subjekt nemôže vyplniť len oddiel α časti IV jednotného európskeho dokumentu (GLOBÁLNY ÚDAJ PRE VŠETKY PODMIENKY ÚČASTI). Pokiaľ hospodársky subjekt predkladá jednotný európsky dokument, tak je povinný vyplniť ostatné príslušné oddiely časti IV jednotného európskeho dokumentu vzťahujúce sa k podmienkam účasti tejto zákazky.**
	6. Uchádzač, ktorý sa verejného obstarávania zúčastňuje samostatne a ktorý nevyužívazdroje a/alebo kapacity iných osôb na preukázanie splnenia podmienok účasti, vyplní a predloží jedenjednotný európsky dokument. Uchádzač, ktorý sa verejného obstarávania zúčastňuje samostatne, ale využíva zdroje a/alebo kapacity iných osôb na preukázanie splnenia podmienok účasti, vyplní a predloží jednotný európsky dokument za svoju osobu spolu s vyplneným samostatným/ijednotným/i európskym/i dokumentom/i, ktorý/é obsahuje/ú príslušné informácie pre každú z osôb, ktorých zdroje a/alebo kapacity využívauchádzač na preukázanie splnenia podmienok účasti. V prípade, že uchádzača tvorí skupina dodávateľov zúčastnená vo verejnom obstarávaní, uchádzač vyplní a predloží samostatný jednotný európsky dokuments požadovanými informáciami za každého člena skupiny dodávateľov.
	7. Ak uchádzač použije jednotný európsky dokument, verejný obstarávateľ môže na zabezpečenie riadneho priebehu verejného obstarávania kedykoľvek v jeho priebehu uchádzača písomne požiadať o predloženie dokladu alebo dokladov nahradených jednotným európskym dokumentom. Uchádzač doručí doklady verejnému obstarávateľovi do piatich pracovných dní odo dňa doručenia žiadosti, ak verejný obstarávateľ neurčil dlhšiu lehotu.
	8. Ceny uvedené uchádzačom v zmysle bodu 35.1 týchto súťažných podkladov v zozname poskytnutých služieb za predchádzajúcich päť rokov od vyhlásenia verejného obstarávania v inej mene ako v mene euro uchádzač vo svojej ponuke prepočíta na menu euro podľa kurzu Európskej centrálnej banky aktuálneho
	v posledný deň v príslušnom kalendárnom roku, v ktorom došlo k skutočnosti, rozhodujúcej pre preukázanie splnenia predmetnej podmienky účasti.

 **Príloha č. 1 k časti A.2 PODMIENKY ÚČASTI UCHÁDZAČOV**

**ZOZNAM POSKYTNUTÝCH SLUŽIEB - vzor**

|  |
| --- |
| **Zákazka uchádzača** |
| **Identifikácia poskytovateľa**(obchodné meno, adresa sídla alebo miesta podnikania dodávateľa, IČO) | <vyplní uchádzač> |
| **Identifikácia odberateľa**(obchodné meno, adresa sídla alebo miesta podnikania odberateľa, IČO)  | <vyplní uchádzač> |
| **Názov predmetu zákazky**(názov a stručná charakteristika ) | <vyplní uchádzač> |
| **Zákazka je referenciou** v zmysle § 12 zákona o verejnom obstarávaní | áno/nie |
| **Celková cena predmetu zákazky** | <vyplní uchádzač> |
| **Doba plnenia predmetu zákazky**(začiatok a koniec plnenia predmetu zákazky vo formáte *mesiac/rok*) | <vyplní uchádzač> |
| **Kontaktné údaje odberateľa**(osoby, u ktorej si verejný obstarávateľ môže overiť predmetné údaje minimálne v rozsahu: meno a priezvisko, funkcia kontaktnej osoby, telefónne číslo a e-mail) | <vyplní uchádzač> |

*Údaje o jednotlivých zákazkách uchádzač vyplní do samostatných tabuliek podľa vzoru.*

|  |  |
| --- | --- |
| ............................................ Miesto a dátum | ......................................................................... |
|  | *<vyplní uchádzač>*Meno, priezvisko a podpis osoby oprávnenej konať za uchádzača |

**Príloha č. 2 k časti A.2 PODMIENKY ÚČASTI UCHÁDZAČOV**

**ČESTNÉ VYHLÁSENIE O OSOBÁCH SO ZASTUPOVACÍMI, ROZHODOVACÍMI
A KONTROLNÝMI PRÁVOMOCAMI**

k nadlimitnej zákazke zadávanej postupom podľa § 66 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom a predmetom zákazky: **Zabezpečenie prepravy osôb a súvisiacich služieb pri pracovných cestách**

Obchodné meno uchádzača: <vyplní uchádzač>

Sídlo uchádzača: <vyplní uchádzač>

IČO: <vyplní uchádzač>

Čestne vyhlasujem, že osoby podľa § 32 ods. 7 a 8 zákona o verejnom obstarávaní v hospodárskom subjekte, ktorý zastupujem neboli právoplatne odsúdené za trestný čin korupcie, trestný čin poškodzovania finančných záujmov Európskych spoločenstiev, trestný čin legalizácie príjmu z trestnej činnosti, trestný čin založenia, zosnovania a podporovania zločineckej skupiny, trestný čin založenia, zosnovania alebo podporovania teroristickej skupiny, trestný čin terorizmu a niektorých foriem účasti na terorizme, trestný čin obchodovania s ľuďmi, trestný čin, ktorého skutková podstata súvisí s podnikaním alebo trestný čin machinácie pri verejnom obstarávaní a verejnej dražbe.

Nižšie uvádzam zoznam osôb podľa predchádzajúcej vety:

1. <vyplní uchádzač> Meno, priezvisko, adresa, dátum narodenia.
2. <vyplní uchádzač> Meno, priezvisko, adresa, dátum narodenia.

*uchádzač doplní údaje o osobách s rozhodujúcim vplyvom podľa potreby*

.........................................................................

<vyplní uchádzač>

Meno, priezvisko a podpis osoby oprávnenej konať za uchádzača

**A.3 *KRITÉRIÁ NA VYHODNOTENIE PONÚK A PRAVIDLÁ ICH UPLATNENIA***

1. **Kritériá na vyhodnotenie ponúk**
	1. Verejný obstarávateľ stanovil v súlade s § 44 ods. 3 písm. a) zákona o verejnom obstarávaní vyhodnocovanie ponúk uchádzačov na základe najlepšieho pomeru ceny a kvality.
	2. Ponuky uchádzačov budú vyhodnotené na základe posúdenia kritérií najnižšej ceny a kvality tímu, pričom **kritérium najnižšej ceny má váhu 70 % a kritérium kvality tímu má váhu 30 %.**
	3. Kritérium najnižšej ceny je založené na určení najvýhodnejšej ceny v eurách bez DPH za celý predmet zákazky, pričom ten sa skladá z týchto položiek:
	4. Poplatok č. 1/položka č. 1 (P1): Poplatok za kúpu letenky nad rámec poplatku určeného leteckou spoločnosťou, vyjadrený v eurách bez DPH,

Poplatok č. 2/položka č. 2 (P2): Poplatok za zabezpečenie ubytovania nad rámec preukázanej nákupnej ceny ubytovania, vyjadrený v eurách bez DPH,

Poplatok č. 3/položka č. 3 (P3): Poplatok za kúpu cestovného lístka, vyjadrený v eurách bez DPH,

Poplatok č. 4/položka č. 4 (P4): Poplatok za zabezpečenie cestovného poistenia v eurách bez DPH.

* 1. Kritérium kvalita tímu je založené na odborných skúsenostiach osôb určených na plnenie zmluvy. Tím sa skladá z troch osôb na pozícii rezervačný agent.
	2. Platí, že čím viac rokov skúseností na pozícii rezervačný agent alebo ekvivalentnej pozícii osoba zastávala, tým viac bodov za kvalitu tímu uchádzač získa, pričom platí, že:
		1. maximálna dĺžka odbornej praxe rezervačného agenta, ktorú je možné ohodnotiť bodmi je 5 rokov; to znamená, že odborná prax v rokoch rezervačného agenta, ktorá presiahne 5 rokov, nie je ohodnocovaná ďalšími bodmi.
		2. Za každý jeden rok preukázanej odbornej praxe dostane jeden rezervačný agent 2 body; to znamená, že ak uchádzač postaví svoj tím z troch (maximum) rezervačných agentov, ktorí majú každý aspoň 5 rokov odbornej praxe, tak uchádzač dosiahne maximálny počet bodov (30 bodov), ktorý je možné dosiahnuť za kritérium č. 2 kvalita tímu.
	3. Uchádzač uvedie svoj návrh na plnenie kritéria č. 1 a č. 2 na vyhodnotenie ponúk podľa vzoru uvedeného v prílohe č. 1 tejto časti A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA týchto súťažných podkladov.
	4. Poradie uchádzačov sa určí porovnaním dosiahnutého bodového hodnotenia jednotlivých ponúk uchádzačov.
	5. Verejný obstarávateľ si vyhradzuje právo neprijať ponuky uchádzačov, ktoré budú cenovo prevyšovať predpokladanú hodnotu zákazky, t. j. ktorých cena bude vyššia ako plánované finančné prostriedky verejného obstarávateľa na predmet zákazky.
	6. Celková ponuková cena (CPC) sa vypočíta: ako súčet ceny poplatku za predpokladaný počet objednávok pre položku č. 1, položku č. 2, položku č. 3 a položku č. 4 (CPC = P1 + P2 + P3 + P4).
		1. Položka č. 1 (P1) sa vypočíta: Jednotková cena poplatku za kúpu 1 letenky nad rámec poplatku určeného leteckou spoločnosťou, vyjadrená v eurách bez DPH sa vynásobí predpokladaným počtom objednávok pre položku č. 1 (P1) t.j. počtom 1099.
		2. Položka č. 2 (P2) sa vypočíta: Jednotková cena poplatku za zabezpečenie ubytovania nad rámec preukázanej nákupnej ceny ubytovania pre 1 ubytovanie, vyjadrená v eurách bez DPH sa vynásobí predpokladaným počtom objednávok pre položku č. 2 (P2) t.j. počtom 37.
		3. Položka č. 3 (P3) sa vypočíta: Jednotková cena poplatku za kúpu 1 cestovného lístka na ostatný typ dopravy, vyjadrená v eurách bez DPH sa vynásobí predpokladaným počtom objednávok pre položku č. 3 (P3) t.j. počtom 367.
		4. Položka č. 4 (P4) sa vypočíta: Jednotková cena poplatku za zabezpečenie cestovného poistenia pre 1 osobu v eurách bez DPH sa vynásobí predpokladaným počtom objednávok pre položku č. 4 (P4) t.j. počtom 304.
		5. Koeficienty pre násobenie jednotlivých spracovateľských poplatkov pre každú položku vychádzajú z predpokladaného počtu objednávok pre daný typ služby.
	7. **Pravidlá na uplatnenie kritérií:**

**Kritérium č. 1**: **celková cena predmetu zákazky v eurách bez DPH** uvedená v štruktúre v tabuľke v rámci

Prílohy č. 1 k časti A.3 KRITÉRIÁ NA VYHODNOTENIE PONÚK A PRAVIDLÁ ICH UPLATNENIA týchto súťažných podkladov.

**Celková ponuková cena**

Spôsob prideľovania bodov pri vyhodnocovaní ponúk podľa kritéria č. 1:

Maximálny počet 70 bodov pri kritériu č. 1 sa pridelí ponuke uchádzača s najnižšou navrhovanou cenou spolu za predmet zákazky v eurách bez DPH uvedenou v tabuľke v rámci Prílohy č. 1 k časti A.3 KRITÉRIÁ

NA VYHODNOTENIE PONÚK A PRAVIDLÁ ICH UPLATNENIA týchto súťažných podkladov a pri ostatných ponukách sa určí nepriamou úmerou. Takto vypočítané hodnoty bodov ostatných ponúk sa matematicky zaokrúhlia na dve desatinné miesta.

 **BK1i** = [(cenamin / cenanávrh i ) \* 70] bodov

 Kde

 BK1i – počet bodov pridelený práve hodnotenej (i-tej) ponuke pre kritérium č. 1,

cenamin – najnižšia navrhovaná ponuková cena spolu za predmet zákazky v eurách bez DPH pre kritérium č. 1 spomedzi všetkých ponúk,

 cenanávrh i – ponuková cena práve hodnotenej (i-tej) ponuky spolu za predmet zákazky v eurách bez DPH

 pre kritérium č. 1.

* 1. **Kritérium č. 2: kvalita tímu**. Verejný obstarávateľ prideľuje 2 body za každý rok odbornej skúsenosti rezervačného agenta, ktorá je preukázaná profesijným životopisom, pričom odborné skúsenosti hodnotí maximálne trom rezervačným agentom určeným na plnenie zmluvy a zároveň je hodnotených maximálne 5 (päť) rokov odborných skúseností za každého rezervačného agenta.

Celková bodová hodnota (CBH) pre výpočet hodnoty kritéria č. 2 danej ponuky sa vypočíta ako súčet bodov priradených rezervačným agentom, ktorí majú preukázanú odbornú prax.

Maximálny počet bodov pri kritériu č. 2 sa pridelí ponuke uchádzača s najvyššou celkovou bodovo hodnotou. Pri ostatných ponukách sa určí priamou úmerou. Takto vypočítané hodnoty bodov ostatných ponúk sa matematicky zaokrúhlia na dve desatinné miesta.

 BK2i = [(CBHi /CBHmax) x 30] bodov,

 kde

 BK2i – počet bodov pridelený práve hodnotenej ponuke (i) pre kritérium č. 2,

 CBHi – celková bodová hodnota pre kritérium č. 2 práve hodnotenej ponuky,

 CBHmax – najvyššia celková bodová hodnota pre kritérium č. 2 spomedzi všetkých ponúk.

 VHP – celková hodnota bodov pridelená ponuke každého uchádzača

 VHP = BK1 + BK2

* 1. Na prvom mieste sa umiestni uchádzač, ktorého ponuka po súčte bodov pridelených jednotlivým kritériám (t. j. kritériám č. 1 a č. 2; VHP = BK1 + BK2) VHP dosiahne najvyššie bodové hodnotenie. Poradie ostatných uchádzačov sa stanoví vzostupne podľa počtu pridelených bodov.
	2. V prípade, ak dvaja alebo viacerí uchádzači dosiahnu po súčte bodov pridelených kritériám určených verejným obstarávateľom na hodnotenie ponúk rovnaký počet bodov, považuje sa za uchádzača s lepším umiestnením ten uchádzač, ktorý dosiahne vyššie bodové hodnotenie v kritériu č. 1 (BK1), pričom ak nie je možné určiť uchádzača s lepším umiestnením ani podľa prechádzajúcej vety, tak rozhoduje následne nižšia cena poplatku za predpokladaný počet objednávok v Položke č. 3 (P3).
	3. Nevybratie uchádzača verejným obstarávateľom nevytvára nárok na uplatnenie náhrady škody zo strany uchádzača.

 **Príloha č. 1 k časti A.3** ***KRITÉRIÁ NA VYHODNOTENIE PONÚK A PRAVIDLÁ ICH UPLATNENIA***

**Návrh na plnenie kritérií na vyhodnotenie ponúk**

**Názov zákazky: Zabezpečenie prepravy osôb a súvisiacich služieb pri pracovných cestách**

Obchodné meno uchádzača ...................................................................................

Sídlo alebo miesto podnikania ...................................................................................

IČO: ...................................................................................

**Kritéria[[2]](#footnote-3) *(uchádzač vyplní žltou polia zvýraznené žltou farbou):***

**

**B. *OPIS PREDMETU ZÁKAZKY***

1. **Vymedzenie predmetu zákazky**

Predmetom zákazky je poskytovanie komplexných služieb týkajúcich sa zabezpečovania pracovných ciest, a to zabezpečenie leteniek do svetových destinácií, cestovných lístkov a s tým spojených služieb ako ubytovanie a poistenie. So zabezpečením pracovných ciest pre verejného obstarávateľa je spojené

aj poskytovanie asistenčných a informačných služieb a služby concierge delegáta. Zabezpečenie leteniek (cestovných lístkov na lietadlo) a cestovných lístkov pre ostatné druhy dopravy v príslušných cestovných triedach do svetových destinácií je sprostredkovaním prepravných služieb.

Poskytovanie služieb prebieha na základe požiadaviek verejného obstarávateľa, pričom objednávanie leteniek, ubytovania, cestovných lístkov a poistenia prebieha prostredníctvom rezervačného agenda úspešného uchádzača. Poskytovateľ zároveň poskytuje verejnému obstarávateľovi prístup k online systému t.j. webový portálu a mobilnú aplikáciu, ktoré slúžia ako rezervačný systém.

1. **podrobný opis predmetu zákazky**
	1. **Predmetom zabezpečenia leteniek (prepravných služieb leteckej dopravy)** je vykonanie rezervácie, kúpy, vystavenie a elektronické doručenie jednosmerných a/alebo spiatočných leteniek (vrátane batožiny) a do destinácií určených verejným obstarávateľom. Zabezpečujú sa primárne priame lety a na cieľové letisko s najkratšou časovou dostupnosťou k miestu pracovného podujatia alebo ubytovania. V súvislosti so zabezpečením leteckej dopravy môže na základe požiadaviek verejného obstarávateľa resp. zamestnanca alebo poverenej osoby dochádzať aj k zmene rezervácií alebo leteniek alebo k ich stornu. Úspešný uchádzač informuje verejného obstarávateľa o možnostiach storna pri konkrétnej letenke, ktoré stanovuje letecká spoločnosť. Úspešný uchádzač sa zaväzuje vykonať zmenu rezervácie letenky (napr. zmena letu, zmena miesta alebo trasy, bez obmedzenia až do dňa vystavenia letenky a za podmienok jednotlivých leteckých spoločností). Úspešný uchádzač sa zaväzuje využívať pre rezerváciu leteniek minimálne dva globálne distribučné systémy.

Tabuľka č. 1 obsahuje zoznam najčastejších destinácií a predpokladané množstvá leteniek, do ktorých verejný obstarávateľ plánuje zabezpečiť leteckú dopravu počas trvania zmluvy.

**Tabuľka č. 1 Zoznam najčastejších destinácií a predpokladaný počet leteniek:**

| **DESTINÁCIA/Letenka** | **Predpokladaný počet plánovaných letov v business triede na obdobie 12 mesiacov** | **Predpokladaný počet plánovaných letov v ekonomickej triede na obdobie 12 mesiacov** |
| --- | --- | --- |
| **Frankfurt** | 47 | 402 |
| **Londýn** | 2 | 53 |
| **Paríž** | 10 | 147 |
| **Brusel** | 4 | 78 |
| **Luxemburg** | 1 | 48 |
| **Rím** | 1 | 47 |
| **Amsterdam** | 0 | 38 |
| **Madrid** | 1 | 18 |
| **Malta** | 0 | 17 |
| **Bazilej** | 2 | 14 |
| **Dublin** | 0 | 32 |
| **Lisabon** | 3 | 18 |
| **Washington** | 8 | 2 |
| **Zurich** | 8 | 14 |
| **Berlín** | 3 | 8 |
| **Helsinky** | 5 | 7 |
| **Ľubľana** | 0 | 12 |
| **New York** | 0 | 6 |
| **Riga** | 2 | 9 |
| **Barcelona** | 0 | 10 |
| **Varšava** | 1 | 5 |
| **Florencia** | 1 | 15 |
| **Sumár/Spolu** | **99** | **1000** |

* 1. **Predmetom zabezpečenia cestovných lístkov** (prepravných služieb ostatnej dopravy) je vykonanie rezervácie, kúpy a doručenia cestovných lístkov pre verejnú osobnú cestnú alebo železničnú dopravu a pre mestskú hromadnú dopravu. Predmetom zákazky je aj zabezpečenie prepravných služieb resp. cestovných lístkov aj pre iné typy dopravy (ako napr. lodná doprava, lanové dráhy, trajekty), a to aj pre skupiny s počtom 10 a viac osôb. V súvislosti so zabezpečením ostatnej dopravy môže na základe požiadaviek verejného obstarávateľa resp. zamestnanca alebo poverenej osoby dochádzať aj k zmene rezervácií cestovných lístkov alebo k ich stornu, pričom tieto úkony vykoná úspešný uchádzač. Úspešný uchádzač na zabezpečenie dopravy na pracovnú cestu ponúkne na výber aj možnosti cestovania vlakom (v zmysle šetrenia produkovaných emisií skleníkových plynov), ak jednosmerná cesta vlakom zo železničnej stanice pri pracovisku objednávateľa na železničnú stanicu v cieľovej adrese je najviac šesť hodín podľa cestovného poriadku pre najrýchlejšie spojenie, alebo vzdialenosť od pracoviska objednávateľa k cieľovej adrese je najviac 500 km. Verejný obstarávateľ požaduje od úspešného uchádzača aj zabezpečenie dopravy v lokalite príslušnej pracovnej cesty (napr. dopravu z letiska do hotela alebo miesta konania pracovného podujatia a opačne, z hotela do miesta konania pracovného podujatia alebo opačne a pod.) zahŕňajúc aj dopravu z letiska a na letisko, alt. z vlakovej stanice a na vlakovú stanicu.
	2. **Predmetom zabezpečenia ubytovacích služieb** je vykonanie rezervácie, kúpy hotelového ubytovania pre verejného obstarávateľa v destináciách určených verejným obstarávateľom a elektronické doručenia potvrdenia o rezervácii verejnému obstarávateľovi. Zabezpečuje sa ubytovanie v ubytovacích zariadeniach s raňajkami a primárne v čo najkratšej vzdialenosti od miesta pracovného podujatia. V súvislosti so zabezpečením ubytovacích služieb môže na základe požiadaviek verejného obstarávateľa resp. zamestnanca alebo poverenej osoby dochádzať aj k zmene rezervácií ubytovania alebo k jeho stornu, pričom tieto úkony vykoná úspešný uchádzač.
	3. **Predmetom zabezpečenia poisťovacích služieb** je kúpa komerčného individuálneho cestovného poistenia na zahraničnú pracovnú cestu alebo tuzemskú pracovnú cestu pre verejného obstarávateľa a doručenie cestovného poistenia elektronicky verejnému obstarávateľovi
	4. **Predmetom asistenčných a informačných služieb** je:
	+ poskytovanie kompletného poradenstva súvisiaceho s manažmentom rezervácií (rezervácia, zmena, storno, zabezpečenie náhradného cestovného lístka alebo ubytovania spracovanie náhradných plánov v prípade vzniku nepredvídateľných situácií),
	+ poskytovanie telefonickej a emailovej podpory operátora v slovenskom alebo českom jazyku 24 hodín denne a 365 dní v roku (ďalej ako „24/7“) počas celého trvania zmluvy (a vo vzťahu k už objednaným službám aj po skončení zmluvy),
	+ poskytovanie predcestovnej, technickej a administratívnej asistencie v slovenskom alebo českom jazyku (zahŕňajúcej informácie o destináciách, o podmienkach vstupu do krajiny (vízových, bezpečnostných, zdravotných a pod.), presný časový a geografický plán cesty, a to dátum a miesto požadovaného odletu a príletu s uvedením prípadného prestupu a dĺžky letu, informácie o zmenách času odletu/príletu, o prestupoch, o spôsobe dopravy z letiska alebo na letisko, informácie o dopravcovi a ubytovacom zariadení a o vzniku nepredvídateľných situácií, znemožňujúcich alebo ohrozujúcich uskutočnenie pracovnej cesty osôb verejného obstarávateľa),
	+ zabezpečenie bezodkladného informovania o štrajkoch leteckých spoločností a s tým súvisiacimi obmedzeniami v leteckej doprave,
	+ riešenie urgentných situácií počas ciest verejného obstarávateľa resp. zamestnancov a osôb určených verejným obstarávateľom,
	+ pomoc pri riešení reklamácii s dopravcami a ubytovacími zariadeniami v súvislosti so službami podľa zmluvy,
	+ pomoc a súčinnosť pri riešení poistných udalostí v súvislosti so službami podľa zmluvy,
	+ zabezpečenie poskytnutia prístupu do webového portálu a mobilnej aplikácie,
	+ poskytovanie informácií o presnej štruktúre ceny letenky alebo cestovného lístka,
	+ spravovanie kont verejného obstarávateľa v korporátnych benefičných programoch a využívanie benefitov v prospech verejného obstarávateľa,
	+ vyhotovenie súhrnnej správy o službách poskytnutých podľa zmluvy za 12 mesiacov a jej predloženie verejnému obstarávateľovi resp. poverenej osobe verejného obstarávateľa,
	+ poskytovanie podkladov pre výpočet uhlíkovej stopy za služby poskytnuté podľa zmluvy,
	+ poradenstvo a konzultácie pri tvorbe cestovnej politiky verejného obstarávateľa v slovenskom alebo českom jazyku,
	+ možnosť zmeny alebo úpravy letenky, možnosť zmeny ubytovania.

Predmetom zákazky je zároveň záväzok úspešného uchádzača poskytnúť verejnému obstarávateľovi

po dobu plnenia predmetu zákazky webový portál a mobilnú aplikáciu resp. sprístupniť na použitie minimálne v rozsahu plnenia tohto predmetu zákazky webový portál a mobilnú aplikáciu najneskôr do 30 dní odo dňa nadobudnutia účinnosti zmluvy a zabezpečiť do nej prístup pre verejného obstarávateľa resp. zamestnanca a poverenú osobu, pričom webový portál a mobilná aplikácia budú slúžiť na flexibilný
a operatívny výber najmä vhodných leteckých spojení a ubytovaní. Mobilná aplikácia sa má poskytnúť ako už hotové vyvinuté riešenie, ktoré bez programátorských úprav spĺňa požiadavky na ňu kladené podľa opisu predmetu zákazky, pričom možná kustomizácia užívateľského prostredia poskytnutej mobilnej aplikácie a poskytnutého webového portálu za účelom prispôsobenia sa všetkým požiadavkám podľa opisu predmetu zákazky je zahrnutá v celkovej ponukovej cene.

* 1. Webový portál:
	+ musí fungovať v bežných internetových prehliadačoch: Google Chrome, Firefox, Opera, Edge.
	+ slúži ako rezervačný systém, v ktorom si verejný obstarávateľ resp. zamestnanec a poverená osoba môže vyhľadať najmä vhodné letecké spojenie podľa pravidiel určených verejným obstarávateľom resp. zamestnancom a poverenou osobou, zároveň mu webový portál umožní bližšiu špecifikáciu letenky (jednosmerná/spiatočná, s/bez batožiny, ranný/večerný let, s/bez prestupu a podobne). Podľa zadania uvedených požiadaviek portál vygeneruje ponuku všetkých dostupných leteckých spojení s určením ceny, prípadne podmienok prestupov, zmien letenky alebo storna letenky. Výsledná ponuka ponúknutá webovým portálom bude zohľadňovať všetky preferencie verejného obstarávateľa resp. zamestnanca a poverenej osoby, ktoré si vo vyhľadávaní s použitím filtrov zvolí. Po potvrdení vybranej ponuky webový portál zašle verejnému obstarávateľovi resp. zamestnancovi, poverenej osobe alebo osobe určenej verejným obstarávateľom e-mail obsahujúci všetky informácie s vybranými letmi na spracovanie. Verejný obstarávateľ resp. poverená osoba bude mať osobitný prístup do webového portálu, čím sa myslí, že má prístup v rozsahu funkcionalít a informácií nevyhnutných pre kontrolu poskytovaných služieb a správnosti faktúr,
	+ okrem ponuky vyhľadávania vhodných leteckých spojení ponúkne aj možnosti ubytovania rovnako ako pri výbere letenky podľa pravidiel preferencie verejného obstarávateľa resp. zamestnanca a poverenej osoby s/bez raňajok, vzdialenosť od miesta podujatia, s/bez parkovania),
	+ umožňuje bezhotovostné úhrady ubytovania, aj na základe faktúry zasielanej na určené e-mailovú faktúru (umožní sa úhrada podľa zadaného čísla platobnej karty v profile, prípadne vystavenie faktúry a jej zaslanie),
	+ umožňuje tvorby reportov minimálne v rozsahu: meno, priezvisko, termín, destinácia, letecká spoločnosť, trieda letenky, počet nocí, cena,
	+ musí mať svoju jazykovú mutáciu/verziu v slovenskom alebo českom jazyku,
	+ umožňuje ponúkať vyhľadávanie a rezerváciu aj iných služieb podľa zmluvy.
	1. Mobilná aplikácia:
	+ musí fungovať v mobilných telefónoch iOS aj Android s použitím bežných internetových prehliadačov: Google Chrome, Firefox, Opera, Edge,
	+ slúži ako rezervačný systém, v ktorom si verejný obstarávateľ resp. zamestnanec a poverená osoba môže vyhľadať vhodné letecké spojenie podľa pravidiel určených verejným obstarávateľom resp. zamestnancom a poverenou osobu a zároveň mu mobilná aplikácia umožní bližšiu špecifikáciu letenky (jednosmerná/spiatočná, s/bez batožiny, ranný/večerný let, s/bez prestupu a podobne). Podľa zadania uvedených požiadaviek mobilná aplikácia vygeneruje ponuku všetkých dostupných leteckých spojení s určením ceny, prípadne podmienok prestupov, zmien letenky alebo storna letenky. Výsledná ponuka ponúknutá mobilnou aplikáciou bude zohľadňovať všetky preferencie verejného obstarávateľa resp. zamestnanca a poverenej osoby, ktoré si vo vyhľadávaní s použitím filtrov zvolí. Po potvrdení vybranej ponuky mobilná aplikácia zašle verejnému obstarávateľovi e-mail obsahujúci všetky informácie s vybranými letmi na spracovanie. Verejný obstarávateľ resp. poverená osoba bude mať osobitný prístup do mobilnej aplikácie, čím sa myslí, kontrola poskytovaných služieb a správnosti faktúr. Mobilná aplikácia umožňuje prístup k letenke pre zamestnanca, poverenú osobu alebo osobu určenú objednávateľom,
	+ okrem ponuky vyhľadávania vhodných leteckých spojení ponúkne aj možnosti ubytovania, rovnako ako pri výbere letenky podľa pravidiel preferencie verejného obstarávateľa resp. zamestnanca a poverenej osoby (s/bez raňajok, vzdialenosť od miesta podujatia, s/bez parkovania),
	+ umožňuje bezhotovostné úhrady ubytovania, aj na základe faktúry zasielanej na určené e-mailovú faktúru (umožní sa úhrada podľa zadaného čísla platobnej karty v profile, prípadne vystavenie faktúry a jej zaslanie),
	+ umožňuje tvorby reportov minimálne v rozsahu: meno, priezvisko, termín, destinácia, letecká spoločnosť, trieda letenky, počet nocí, cena,
	+ musí mať svoju jazykovú mutáciu/verziu v slovenskom alebo českom jazyku,
	+ umožňuje ponúkať vyhľadávanie a rezerváciu aj iných služieb podľa zmluvy.

Predmetom zákazky je aj poskytovanie služby pre verejného obstarávateľa, ktorú nie je možné objednať prostredníctvom webového portálu alebo mobilnej aplikácie, a to:

* 1. **Služba concierge delegáta**, ktorá je poskytovaná 24/7 telefonicky a e-mailom za účelom:
	+ výberu konkrétneho letu z viacerých možných,
	+ získania informácií o počte voľných miest a ich triede v konkrétnom lete,
	+ získania informácií o možnosti poskytovania stravovania počas letu,
	+ bezodkladného vybavenia reklamácií, podnetov a dopytov adresovaných leteckým spoločnostiam najmä v prípade storna letenky, straty batožiny, zrušenia letu a poskytnutia náhradného letu,
	+ rezervácie leteniek, cestovných lístkov s väčším časovým odstupom (rádovo v jednotkách mesiacov) s možnosťou opakovaného prerezervovania t. j. zmeny v rezerváciách aj po vystavení leteniek, cestovných lístkov, tesne pred odletom, ak to letové spojenie umožňuje,
	+ sprostredkovania ubytovania, pričom rezerváciu vykonáva poverená osoba a nie úspešný uchádzač,
	+ sprostredkovania služby lokálnych sprievodcov a služby lokálnych cestovných kancelárií v anglickom jazyku,
	+ sprostredkovania transportu väčšieho počtu osôb prostredníctvom minivanov a pod.

Požiadavku na poskytnutie služby concierge delegáta zadáva poverená osoba. Kontaktnou osobu pre poskytovanie služby concierge delegáta je poverená osoba a koncovým užívateľom je vedenie verejného obstarávateľa v počte rádovo v desiatkach osôb a osoba určená verejným obstarávateľom.

Úspešný uchádzač poskytne úvodné školenie zamestnancom verejného obstarávateľa v maximálnom predpokladanom počte 100 osôb online alebo fyzicky osobne, k používaniu webového portálu a mobilnej aplikácie, vrátane predstavenia manuálu, ktorý je zamestnancom poskytnutý úspešným uchádzačom.

Úspešný uchádzač sa zaväzuje pre poverenú osobu verejného obstarávateľa vyhotoviť súhrnnú správu o poskytnutých službách za 12 mesiacov trvania zmluvy a predložiť ju poverenej osobe verejného obstarávateľa najneskôr do 30 dní po uplynutí 12 mesiacov. Súhrnná správa bude obsahovať najmä:

* + zoznam uskutočnených ciest na základe zmluvy,
	+ druh dopravného prostriedku (napr. auto, vlak, autobus, lietadlo, vrátane ich kombinácií),
	+ údaje o uhlíkovej stope uvádzané prepravcom alebo ubytovacím zariadením; pokiaľ takéto údaje nie sú dostupné,
	+ správa obsahuje najmä dĺžku a vzdialenosť letu, triedu letenky, číslo letu, pri vlakoch údaj o tom, či ide o vnútroštátny, medzinárodný, a ak ide ubytovanie, najmä typ ubytovacieho zariadenia, počet strávených nocí, lokalitu a prípadne aj jeho kapacitu.

**Požiadavky verejného obstarávateľa na predmet zákazky:**

Úspešný uchádzač vo svojej ponuke predloží manuál k používaniu webového portálu a manuál k používaniu mobilnej aplikácie, a to v slovenskom alebo v českom jazyku.

Podrobné vymedzenie predmetu zákazky je uvedené v návrhu Rámcovej dohody, ktorá tvorí prílohu č. 1 časti D. SAMOSTATNÉ PRÍLOHY týchto súťažných podkladov.

**C. *OBCHODNÉ PODMIENKY POSKYTNUTIA PREDMETU ZÁKAZKY***

1. **Pokyny pre vypracovanie záväzných zmluvných podmienok**
	1. Uchádzač vo svojej ponuke predloží vyplnené a oprávnenou osobou uchádzača podpísané zmluvné podmienky poskytnutia predmetu zákazky (návrh rámcovej dohody v jednom vyhotovení), podľa tejto časti súťažných podkladov. Rámcová dohoda je samostatnou prílohou súťažných podkladov.
	2. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
	3. V návrhu zmluvy sa namiesto pojmu „uchádzač“ resp. „úspešný uchádzač“ uvádza pojem „poskytovateľ“ a namiesto pojmu „verejný obstarávateľ“ sa uvádza pojem „objednávateľ“.
	4. Obchodné podmienky poskytnutia predmetu zákazky podľa tejto časti súťažných podkladov sú záväzným právnym dokumentom pre dodanie predmetu zákazky.
	5. **Uchádzač musí akceptovať zmluvu spolu s jej prílohami bez akýchkoľvek zmien s výnimkou ustanovení, ktoré sú v zmluve označené na doplnenie** (zvyčajne „vyplní uchádzač“ súčasťou takto označeného textu môžu byť aj ďalšie pokyny k spôsobu vyplnenia).
	6. Verejný obstarávateľ vyžaduje v plnej miere akceptovať záväzky zmluvných strán, ktoré sú uvedené
	v súťažných podkladoch a v prílohe k tejto časti súťažných podkladov.
	7. Zmeny zmluvy je možné vykonať iba v súlade s § 18 zákona o verejnom obstarávaní.
	8. Verejný obstarávateľ môže odstúpiť od zmluvy okrem dôvodov v nej uvedených aj v súlade s § 19 zákona o verejnom obstarávaní.
2. **Návrh zmluvy**

Návrh zmluvy tvorí prílohu č. 1 k časti *D. SAMOSTATNÉ PRÍLOHY* súťažných podkladov.

**D. *SAMOSTATNÉ PRÍLOHY***

Príloha č. 1 – Rámcová dohoda

1. <https://www.uvo.gov.sk/profily/-/profil/pdetail/8643> [↑](#footnote-ref-2)
2. dátum vyplnenia návrhu na plnenie kritérií na vyhodnotenie ponúk musí byť aktuálny vo vzťahu ku dňu uplynutia lehoty na predkladanie ponúk [↑](#footnote-ref-3)